Verilənlərrın təyini direktivlərı - Onlayn tədris portalı\nVerilənlərrın təyini direktivlərı\nBir çox proqramlarda yaddaş xanalarına müəyyən qiymətlər mənimsətmək və ya yaddaş xanalarını ehtiyata almaq lazım gəlir. Belə hallarda D*[Define*] direktivindən istifadə edilir. Verilənlərin təyini və ehtiyat sahələrinin ayrılması direktivlərinin formatı aşağıdakı kimidir:\n[ad] D* ifadə [,ifadə ].. .\nBurada D* aşağıdakı formalardan biri kimi göstərilə bilər:\n-DBİT- bit verilən üçün yaddaş sahəsi ayırır\n-DB- verilən üçün yaddaşda 1 bayt sahə ayırır\n-DW- verilən üçün yaddaşda 2 bayt sahə ayırır\n-DD- verilən üçün yaddaşda 4 bayt sahə ayırır\n-DF- verilən üçün yaddaşda 6 bayt sahə ayırır\n-DP- verilən üçün yaddaşda 6 bayt sahə ayırır\n-DQ- verilən üçün yaddaşda 8 bayt sahə ayırır\n-DT- verilən üçün yaddaşda 10 bayt sahə ayırır.\nad – proqramda istifadə olunan verilənlər seqmentindəki nişanın və ya yaddaş xanasının simvolik adıdır.\nİfadə – sual işarəsindən (?), sabit və sabitlər ardıcıllığından ibarət ola bilər. Sabitlər bir-birindən vergül işarəsi ilə ayrılırlar. Əgər ifadə sual (?) işarəsi olarsa dəyişənə başlanğıc qiymət verilmir, amma ehtiyat yaddaş sahəsi ayrılır.\nDBIT –1 və ya 32 –yə qədər bitlər ardıcıllığı olub, “B” simvolu ilə bitməlidir. Məsələn:\nSAY DBIT 100B ; baytda 00000100\nTABLO DBİT 3 DUP (101B)\nƏgər verilənin qiyməti dövrü olaraq təkrarlanarsa, onda bu verilənləri n DUP (x) kimi təyin edə bilərik. Burada n tam ədəd olub təkrarlanma sayını göstərir.\nDB – bir bayta və ya bir baytlıq sahələr ardıcıllığını göstərir. Məsələn:\nA\tDB\t?\t\t\t; A üçün 1 bayt yaddaş sahəsi ayrılır\nSAY\tDB\t64 DUP (‘YAZI’)   \t; SAY üçün 256 bayt yaddaş sahəsi ayrılır\nSYMBOL  DB  ‘Z’\nText        DB  ‘program’\nM          DB  47H\nTABLO   DB    14, 15, 16, 30, 57, 78, 77, 54   ;TABLO üçün 8bayt yaddaş sahəsi\n; üçün 8bayt yaddaş sahəsi ayrılır.\nDW –2 bayt (söz) uzunluqlu dəyişəni və ya dəyişənlər ardıcıllığını təyin edir. Bir sözdə 0-0FFFFH 16 –lıq ədəd və ya 0-65535 onluq ədəd göstərilə bilər. Məsələn:\nAA    DW      ?\nA      DW      25 DUP (0F1A8H)\nSAY   DW     452\nYaddaşın adr, adr_full ünvan xanalarında dəyişənlərin yerləşməsinin proqram fraqmentinə baxaq:\nPerem_1   DB 0FFh\nPerem_2   DW 3A7Fh\nPerem_3   DD  0F54D567Ah\nMas        DB   10 DUP (“ “)\nAdr        DW  Perem_3\nAdr_full    DD  Perem_3\nAşağıdakı şəkildə yuxarıdakı verilənlərin DS registri ilə təyin olunmuş yaddaş ünvanından başlayaraq yerləşməsinin ardıcıllığı göstərilmişdir (DUMP-ı).\nBu yaddaş dampına izahat verək. Göründüyü kimi verilənlər seqmenti ilə təyin edilən baza ünvanına nəzərən 0000 sürüşməsi ilə baytda simvolik adı perem_1 olan verilən yerləşir. Bu baytın məzmunu FFh-dır. Sonra isə söz uzunluqlu (iki bayt) perm_2 dəyişəninin qiyməti gəlir. Əvvəlcə qiyməti 7Fh olan bayt(ədədin kiçik hissəsi) sonra isə qiyməti 3Fh olan bayt(ədədin böyük hissəsi) gəlir. Analoji olaraq demək olar ki, perm_3 dəyişəninin qiymətləri 3-cü baytdan başlayaraq yerləşir. Mas adlı dəyişənin qiymətləri 7-ci baytdan başlayır və on dənə boşluq simvolundan (16-lıq kodu 20h-dır) ibarətdir. Proqram fraqmentinin növbəti iki sətrində DW və DD direktivlərinin operandlar sahəsində digər insiallaşdırma və ehtiyata alma direktivinin simvolik adından istifadə edilmişdir. Bunlar adr və adr_full adlı direktivlərdir. Bildiyimiz kimi hər bir ünvan iki komponentdən təşkil olunur: blokun nömrəsindən (seqmentin başlanğıc ünvanı) və başlanğıca nəzərən sürüşmədən. Əgər nişan tələb olunan əmrlə eyni seqmentdə yerləşərsə, onda ancaq sürüşməni göstərmək kifayətdir. Sürüşmənin uzunluğu 16 bitə bərabər olduğundan onun saxlanılması üçün DW direktivindən istifadə etmək lazımdır. Ona görə də\nadr DW perm_3\ndirektivi adr dəyişəninə perm_3 nişanının 16 bitlik sürüşməsini mənimsətmişdir. Yəni, adr adlı sahədə 0003h ədədi saxlanılır. Sürüşməni saxlayan dəyişənə göstərici deyilir.\nƏgər nişan ilə istinad edilən əmr ayrı-ayrı seqmentlərdə yerləşərsə, onda mikroprosessor nişanın həm blok nömrəsini, həm də sürüşməsini bilməlidir. Ünvanın hər iki komponentini DD direktivi vasitəsi ilə almaq olar. Ona görə də\nadr_full DD perm_3\ndirektivi 32 bitlik adr_full dəyişəninə prem_3 nişanının 16 bitlik sürüşməsinin (0003h) və 16 bitlik blok nömrəsini (5591h) mənimsətmişdir.\nVerilənlərin təsvirinin bu direktivlərindən istifadə edilərək elan edilən ixtiyari dəyişənə assembler aşağıdakı üç atributu mənimsədir:\n1. Seqment (SEG)–dəyişəni saxlayan seqmentin başlanğıc ünvanı;\n2. Sürüşmə (OFFSET) –dəyişənin bazanın başlanğıcına nəzərən sürüşməsi.\n3. Tip (TYPE) dəyişənin elan direktivinə uyğun olaraq dəyişən üçün ayrılan baytlar sayını təyin edir.\n«« əvvəlki addım: İdentifikatorların təyini direktivlərı\nnövbəti addım: Segmenləri təyin edən direktivlər »»


KİV: Erməni hərbçiləri arasında böyük narazılıq dalğası yetişir - yeniinfo.com\n“Aydındır ki, “Vətəndaş Müqaviləsi”nin nümayəndələri hakimiyyət dəyişikliyindən sonra müharibənin əsl səbəblərinin və Ermənistanın kapitulyasiyasının ifşa olunacağını çox yaxşı başa düşürlər”, – mənbə yazır.\nBu səbəbdən rəsmilər iddialar uydurmağa, “odlu” ifadələr səsləndirməyə, günahı ordu rəhbərliyinə və əvvəlki hökumətin üzərinə yükləməyə çalışırlar.\n“Ermənistan hakimiyyəti hətta müəyyən vədlər bahasına belə bu məqsədə nail ola bilmir. Üstəlik, hərbçilər arasında böyük bir narazılıq dalğası yaranır”, – mənbə yazır.\nHəmin postlarda ciddi insidentlər qeydə alınıb – Vaqif Dərgahlı


CELT Colleges Blog | Page 6 of 31 | CELT Colleges\nXaricdə təhsil dəbdir yoxsa ehtiyac?\nUncategorized @trBy Baba Karimli March 4, 2019 Leave a comment\nSon zamanlar insanlarla, xüsusilə də gənclərlə söhbət apararkən müzakirənin sonunda onların xaricdə təhsil planlaşdırdığını eşidirik. Bəs, görəsən, ətrafdaki bu qədər insan niyə ölkəmizdə yox, xaricdə təhsil almaq arzusundadır? Doğrudan mı bu, bu günün tələbidir? Bir qədər keçmişə qayıtsaq tarix səhifələrimizdə xaricdə təhsil almış onlarla ziyalımızın əksini görə bilərik. Hələ cumhuriyyət illərində azərbaycanlı gənclərin…\nAlmaniyada Təhsil, Gərçək Blog, Ümumi, Uncategorized @tr, XARİCDƏ TƏHSİLBy Hamida Safarova February 27, 2019 2 Sual & Cavab\nIUBH University of Applied Sciences, Bad Honnef və Berlin olmaqla iki kampusa sahibdir. Universitet beynəlxalq nöqteyi nəzərdən önəmli yerə sahibdir. Bütün dərslər, çeşidli təhsil seçimi ilə ingilis dilində təklif edilməkdədir. Universitetin Almaniya və xaricdəki ortaq universitetlərlə güclü bağlantıları vardır. IUBH tələbələrini qlobal iş dünyasına hazırlayır və tələbələr, təhsil işçiləri sanəye əlaqələrindən və tələbələrin işlərinə yardım…\nAmerikada dil məktəbləri\nUncategorized @trBy Baba Karimli February 24, 2019 Leave a comment\nAmerikada dil məktəbi seçməyiniz üçün 7 əla səbəb İngiltərə ilə müqayisədə yaşayış və təhsil baxımından daha ucuz olan Amerikada İngilis dili təhsili almağınız üçün bir çox keyfiyyətli dil məktəbi var. 20 milyondan artıq xarici vətəndaş mövcudluğunu nəzərə alaraq, Amerikanın müxtəlif mədəniyyətləri özündə birləşdirən bir zənginliyə sahib olduğunu asanlıqla demək olar. Amerikan aksentini öyrənərkən digər aksentləri…\nUncategorized @trBy Günel Qulamova February 19, 2019 Leave a comment\nTədrisdə yaş dövrlərini böyük əhəmiyyəti vardır. Müxtəlif yaş dövrləri vardır ki, onlara hamısına eyni qaydada dərslər tədris edilmir. Hər bir yaş qrupuna görə tədris fərqlənir. Bu psixologiyada öz əksini tapmışdır. Bu yazıda müxtəlif yaş qruplarında dərslərin tədrisi mövzusunda fikirlərimizi sizlərlə bölüşəcəyik. Yaş xüsusiyyətlərini nəzərə alınması əsas pedoqoji prinsiplərdən biridir. Ona əsaslanaraq müəllimlər müxtəlif əmək növləri…\nNiderland və ya Hollandiya haqqında qısa məlumat.\nUncategorized @trBy Günel Qulamova February 19, 2019 2 Sual & Cavab\nÖlkənin rəsmi adı Niderlanddır.Mənası “alcaq ərazi” deməkdir.12 əyali olan ölkənin yalnız iki qərb əyalətinin adı Hollandiyadır.Hollandiya ingilis dilində təhsil təklif edən ilk qeyri -ingilis dilli ölkədir.Bu ölkənin ali təhsil müəssisələri ingilis dilində təxminən 1150 tədris proqramı təklif edir.Onların böyük əksəriyyəti bakalavr və magistr proqramları,qalanları isə qısa müddətli kurslar və ixtisas artirma proqramlarından ibarətdir. Ölkənin ilk…\nAlmaniyada Təhsil, Uncategorized @tr, XARİCDƏ TƏHSİLBy Hamida Safarova February 14, 2019 12 Sual & Cavab\nAlmaniyada ali təhsil almaq bütün həyatınızın axışını dəyişdirəcək, sizə güvənli və keyfiyyətli gələcək təmin edəcək. Dünya miqyasında nüfuzlu, prestijli Almaniya universitetləri beynəlxalq tələbələrə sahibdir. Üstəlik Almaniyada universitet təhsili həm çox asan, həm də büdcə baxımından uyğundur. Almaniyada bakalavr təhsili Orta təhsil haqqında attestatınız, IELTS nəticəniz, varsa, siz Almaniyanın dövlət tərəfindən akkreditasiya olunmuş özəl universitetlərində birbaşa…\nNiyə ADA universiteti?\nUncategorized @trBy Baba Karimli February 8, 2019 6 Sual & Cavab\nUniversitet, bakalavr, magistr, təhsil, imtahan və s. kimi sözləri demək olar ki hər gün eşidirik. Elə bunlardan danışmışkən ADA universitetinin adını çəkməmək olmaz. Son 10 ildə Azərbaycandan xarici universitetlərə böyük axının olduğunu nəzərə alsaq, ölkə ərazisində təhsilin və təhsilə olan marağın artığını müşayiət etmək heç də çətin deyil. Hər bir tələbə təhsil həyatında özü üçün…\nAlmaniyada Real Təhsil İmkanları\nAlmaniyada TəhsilBy Karimov Elgun February 1, 2019 2 Sual & Cavab\nAlmaniyada təhsil haqqında hamının müəyyən qədər məlumatı var. Ama bugün sizlərə yazmaqda məqsədim tamamən başqadır. Almaniyada hər zaman PULSUZ, ÖDƏNİŞSİZ deyə hər kəsə məlumdur ama bu yazıda diqqəti başqa yerə çəkmək istəyirəm. Almaniyada az ödənişli universitet var ama PULSUZ universitet yoxdur. Heç bir təhsil haqqısı olmasa ən azından 300 avro qeydiyyat pulu ödəməli olacaqsınız. Və…\nKiçik yaşlılara ingilis dilinin öyrədilməsi\nUncategorized @trBy Günel Qulamova January 28, 2019 Leave a comment\nHər kəsə məlumdur ki, qloballaşan dünyada ingilis dilinə böyük ehtiyac vardır. İxtisasından,peşəsindən asılı olmayaraq istənilən insanın formalaşması üçün,dünya görüşünün,intelektinin olması üçün hal-hazırda ingilis dili əsas rol oynayır. Bu səbəbdən valideynlər övladlarına ingilis dilini kiçik yaşlarından öyrənməyi məsləhət bilirlər. Düzdü hal-hazırda artıq orta məktəblərdə də aşağı siniflərdən ingilis dili tədris olunur. Əvvəllər 5-ci sinifdən başlayaraq orta məktəblərdə…\nUncategorized @tr, XARİCDƏ TƏHSİLBy Hamida Safarova January 22, 2019 4 Sual & Cavab\nAvstraliya inkişaf səviyyəsi, iqtisadiyyatın rifahı və təhsil keyfiyyəti ilə son zamanların ən çox diqqət çəkən ölkələri arasında yer almaqdadır. Bununla yanaşı zəngin mədəniyyətə sahib olan bu ölkədə təhsil almaq sizi hər anlamda inkişaf etdirəcək. Əgər Avstraliyaya təhsil almaq məqsədi ilə getməyi planlayırsızsa, ilk öncə ölkənin təhsil sisteminin necə olduğunu bilməlisiniz. Avstraliyada universitetlərin ümumi quruluşu Avstraliyada…


Ölkəyə ilk dəfə gətirilən xarici cins “Murciana” keçilərinin satışına başlanılıb – TIME\n10/01/2022 10/01/2022 Aynur Veliyeva\nÖlkəyə ilk dəfə gətirilən xarici cins “Murciana” keçilərinin satışına başlanılıb\n“Aqroservis” Açıq Səhmdar Cəmiyyətinin tabeliyində olan Qobustan Heyvandarlıq Nümayiş Kompleksinə bu günlərdə yeni Avropa mənşəli cins damazlıq heyvanlar gətirilib.\nTIME rəsmi mənbəyə istinadən bildirir ki, “Murciana” keçiləri kompleksin xırdabuynuzlu heyvanlarının saxlama fermasında standartlara uyğun şəraitdə saxlanılır, qidalandırılır və baytar nəzarəti edilir. Karantin müddəti bitdiyinə görə artıq keçilərin satışına başlanılıb.\nQeyd edək ki, vətəni İspanya olan “Murciana” keçiləri isti və quraqlıq iqlim şərtlərinə asanlıqla uyğunlaşa bilir. “Murciana” keçilərindən yüksək məhsuldarlıq əldə etmək mümkündür. Belə ki, diri çəkidə erkəklərdə ət məhsuldarlığı 50-60 kq, dişilərdə 30-50 kq, süd məhsuldarlığı 500 kq, laktasya müddəti 280 gün, yağlılıq faizi 5.3 %, protein faizi 3,4 % təşkil edir, südü əsasən pendir üçün daha uyğundur.\nPrevious Komandoların 2022-ci ildə ilk təlim-məşqləri keçirilib – VİDEO\nNext Təhsil Nazirliyinin Çağrı Mərkəzinin əlaqə nömrələri dəyişib


CIA rəhbərinin Xaşuqcinin ölümünü qeydə alan səsyazmanı dinlədiyi deyilir\nABŞ prezidenti Donald Tramp cümə axşamı Mərkəzi Kəşfiyyat Agentliyinin rəhbəri Cina Haspeldən Səudiyyəli jurnalist Camal Xaşuqcinin İstanbuldakı Səudiyyə Ərəbistanı konsulluğunda qətli barədə yeni məlumatlar alır.\nBu cinayətin arxasında olanlar məsuliyyətə cəlb olunacaqlar.. nəticədə ədalət qələbə qacanacaq.\nMəhəmməd bin Salman, Səudiyyə Ərəbistanının vəliəhd şahzadəsi\nTürkiyədən qayıdan Haspelin Xaşuqcinin işgəncəsi və öldürülməsini qeydə alan səsyazmanı dinlədiyi bildirilir.\nBelə görünür ki, Səudiyyə Ərəbistanını böyük müttəfiq və ABŞ tankları, bombaları və təyyarələrinin mühüm alıcısı kimi gördüyünü dəfələrlə vurğulayan Trampın da Xaşuqcinin ölümündə vəliəhd şahzadə Məhəmməd bin Salmanın rolunun olduğuna dair şübhələri artır.\nSəudiyyə Ərəbistanının de-fakto rəhbəri vəliəhd şahzadə, “bu cinayətin arxasında olanlar məsuliyyətə cəlb olunacaqlar... nəticədə ədalət qalib gələcək”, deyə bildirib.\nTürkiyə prezidenti Rəcəb Tayyib Ərdoğan çərşənbə günü Xaşuqcinin ölümünə görə məsuliyyət daşıyanların “ədalətdən qaça bilməyəcəklərini” bildirib.\nQeyd edək ki, ABŞ-dan sonra Britaniya da 59 yaşlı jurnalistin qətlində şübhəli bilinənlərin vizalarını ləğv edib. Eyni zamanda isə ABŞ və bir sıra digər Qərb dövlətləri Səudiyyə Ərərbistanına qarşı əlavə tərbirləri nəzərdən keçirir. Buna silah satışının dayandırlması da daxil ola bilər.


Müdafiə Nazirliyi: Nəcməddin Sadıkov ordu sıralarından ehtiyata buraxılıb - Meydan.TV\nCaption: Nəcməddin Sadıkov\nMüdafiə Nazirliyi: Nəcməddin Sadıkov ordu sıralarından ehtiyata buraxılıb\n"Nəciməddin Sadıkov Azərbaycan Ordusunda xidmətdə deyil"\nMüdafiə nazirinin birinci müavini, Baş Qərargah rəisi, general-polkovnik Nəcməddin Sadıkovun ordu sıralarından ehtiyata buraxıldığı bildirilir.\nBu barədə Müdafiə Nazirliyinin mətbuat xidmətinin "report.az"a verdiyi açıqlamada deyilir.\nNəcməddin Sadıkovun Moskvada açıq ürək əməliyyatı keçirməsi ilə bağlı yayılan xəbərlərə münasibət bildirən nazirlik onun hazırda Azərbaycan Ordusunda xidmətdə olmadığını açıqlayıb.\nMüdafiə Nazirliyinin Baş Qərargah rəisi, general-polkovnik Nəcməddin Sadıkovun adı müharibə bitəndən sonra nazirliyin rəsmi saytının struktur bölməsindən çıxarılmışdı.\n44 günlük müharibə zamanı Nəcməddin Sadıkovun Füzuli rayonunun Şükürbəyli kəndində saxlanıldığı və Bakıya gətirilərək vəzifəsindən kənarlaşdırıldığı haqda məlumat yayılmışdı. Eyni zamanda, onunla birgə bir sıra zabitlərin saxlanıldığı məlumatı yayılsa da, rəsmi mənbələr bu barədə hələ susur.\nN.Sadıkov 1956-cı ildə Rusiyanın Dərbənd şəhərində anadan olub.\nO, 1979-cu ildə Bakı Ali Ümumqoşun Komandirlər Məktəbini, 1988-ci ildə Frunze adına Hərbi Akademiyasını bitirib. N.Sadıkov 1979–1992-ci illərdə SSRİ Silahlı Qüvvələri tərkibində taqım komandiri, bölük komandiri, tabor komandiri, alay komandirinin müavini vəzifələrində xidmət edib.\n1992-ci ildən Azərbaycan Silahlı Qüvvələrində briqada komandiri, korpus komandiri, Cəbhə komandanının birinci müavini, Cəbhənin Səhra İdarəetmə Qərargahının rəisi vəzifələrində xidmət edib. Azərbaycan Prezidentinin 2 noyabr 1993-cü il tarixli Sərəncamı ilə Müdafiə nazirinin birinci müavini, Silahlı Qüvvələrinin Baş Qərargahının rəisi vəzifəsinə təyin edilib.


Bu il ilk dəfə rezidenturada həkim mütəxəssis hazırlığı aparılan bütün ixtisaslar üzrə yekun attestasiya keçiriləcək - Report.az\nBu il ilk dəfə rezidenturada həkim mütəxəssis hazırlığı aparılan bütün ixtisaslar üzrə yekun attestasiya keçiriləcək\n24 Oktyabr, 2016 10:23\nBakı. 24 oktyabr. REPORT.AZ/ Rezidentlərin yekun attestasiyanın I mərhələsi oktyabrın 25-də, II mərhələsi isə 27-si və 28-i tarixlərində keçiriləcək.\n“Report”un məlumatına görə, bu barədə Azərbaycan Tibb Universitetində (ATU) rezidentlərin yekun attestasiyasının təşkilinə dair keçirilən tədbirdə universitetin rektoru Gəray Gəraybəyli deyib.\nOnun sözlərinə görə, bu il ilk dəfə rezidenturada həkim mütəxəssis hazırlığı aparılan bütün ixtisaslar üzrə yekun attestasiya keçiriləcək: “Attestasiyanın ilk mərhələsi Azərbaycan Tibb Universitetinin virtual test mərkəzində, II mərhələ ısə Universitetin müvafiq klinikalarında keçiriləcək”.\nO qeyd edib ki, əvvəlki illərdə keçirilən yekun attestasiyası zamanı bəzi çatışmazlıqlar qeydə alınıb: “Xüsusilə, test suallarının və təcrübi bacarıqların hazırlanmasında bəzi ixtisaslar üzrə tələbatlar lazımi səviyyədə olmayıb. Bu barədə Səhiyyə Nazirliyindən də iradlar bildirilib. Bu çatışmazlıqların aradan qaldırılması məqsədilə xeyli işlər görülüb, ayrı-ayrı ixtisaslar üzrə test sualları və təcrübi bacarıqlara dair suallar yenilənib.\nTədbirdə bildirilib ki, artıq bütün ixtisaslar üzrə suallar hazırlanaraq virtual test mərkəzinə verilib və təcrübi bacarıqlara dair II mərhələ sualları da təsdiq edilərək komissiya üzvlərinə veriləcək.\nBu il bütün ixtisaslar üzrə Bakı şəhərində olan bazalardan 356 nəfər yekun attestasiyasına buraxılıblar ki, onların da ayrı-ayrı ixtisaslar üzrə sayı təhsil müddəti 2 il olan 8 ixtisas üzrə 68 nəfər, təhsil müddəti 3 il olan 9 ixtisas üzrə- 81 nəfər, təhsil müddəti 4 il olan 12 ixtisas üzrə-110 nəfər və təhsil müddəti 5 il olan 9 ixtisas üzrə-55 nəfərdir. Bunlardan 115 nəfəri ATU-nun məzunlarıdır. Bundan əlavə, 2015-ci ildə attestasiyaya buraxılmayan 16 nəfər və attestasiyanın I və ya II mərhələlərindən keçə bilməyən 13 nəfər də bu il yekun attestasiyada iştirak edəcəklər.\nQeyd edək ki, qaydalara uyğun olaraq, yekun attestasiya 2 mərhələdə aparılır. Bunlardan birincisi – test, ikincisi isə praktiki vərdişlərin mənimsənilməsinə ğörə müxtəlif kliniki halların araşdırılması mərhələsidir. I mərhələ - testin nəticələri 50 balla hesablanır. Bu zaman ikinci mərhələyə keçmək üçün minimum 40 bal yığılmalıdır. Kliniki halların araşdırılacağı II mərhələdə təqdim olunan 5 klinikhalın hər biri maksimum 10 balla qiymətləndirilir. Bu zaman minimum 30 bal toplanılmalıdır.


HƏQİQƏTİ baki – 2011 azərbaycan miLLİ elmlər akademiyasi məHƏMMƏd füzuli adına Əlyazmalar institutu naiLƏ SƏMƏdova insan, zaman və HƏyat - səhifə 8\nAlmas İldırım haqqında yazılan elmi və publisistik məqalələrdə müxtəlif növ xatirə nümunələrindən istifadə edilmişdir. Şair Abbas Abdulla yazısında Süleyman Rüstəmin ona danışdığı şifahi xatirəsinə istinad edirsə, f.e.n. Maarif Teymur məqaləsinə arxiv sənədlərinə əsasən şairin özü haqqında söylədiklərini, həmçinin Aşqabadda çıxan «Zəhmət» qəzetinin 10 avqust 1932-ci il sayından A.İldırım haqqında yazılan fikirləri daxil etmişdir. Telman Oruc isə mərhum şairin doğmaları ilə tez-tez görüşdüyünü qeyd edir, dostu H.Almaszadə ilə Mərdəkanda vaxtaşırı həmsöhbət olduğunu bildirir. Almas İldırımın qardaşı oğlu olan H.Almaszadə babası Əbdülməmmədin, nənəsi Nisə xanımın ömür boyu övladlarının nisgilini qəlblərində gəzdirmələrini, iztirab çəkmələrini və qovuşa bilməmələrini söyləyərək deyir: «İndi bu yurdda Almaszadələr nəslinin çırağını yandırmaq mənə nəsib olub. Bu küçə də əmimin adını daşıyır. Səhər-axşam bu küçədən keçərkən mənə elə gəlir ki, əmim mənimlə yanaşı addımlayır. Sanki ayaq səslərini eşidir, ilıq nəfəsini duyuram» [22, s.182].\nDoktor Ənvər Aras da Almas İldırım haqqında yazdığı kitabda  şairin qardaşı oğlu Hacıağa Almaszadənin, həyat yoldaşı Zivər xanımın, Süleyman Rüstəmin və digərlərinin xatirələrindən yararlanaraq maraqlı mülahizələr irəli sürmüş, Almas İldırımın həyat və fəaliyyətini hərtərəfli və əhatəli şəkildə tədqiq etmişdir.\nDaha öncə Almas İldırımın əsərlərində bioqrafik əlamətlər haqqında məlumat verilmişdi. Mühacirət ədəbiyyatının görkəmli nümayəndəsi, Böyük Britaniyanın Edinburq Universitetinin professoru, Dünya Azərbaycanlıları Konqresinin fəxri sədri, şair-ədəbiyyatşünas Qulamrza Səbri Təbrizinin şeirlərində də bu xüsusiyyət  avtobioqrafik məzmun vardır. «Əbədi sual», «Düşkünlük», «Bir tanışım vardı», «Ayrılıqlar», «Anlaşılmaz qadağa», «Ucuz təbliğat», «Fikirləşirəm», «Silinməz xatirələr», «Atam», «Qayıtmaz günlər», «Məktəbdən dönən günlərim», «Sinif yoldaşıma», «Heç unutmuram» və digər bu kimi şeirləri tərcümeyi-hal səciyyəlidir. Müəllif şəxsiyyəti ön planda olan bu nümunələrdə Vətən həsrəti, Vətənə məhəbbət daha qabarıq verilmişdir.\nBu gün bir tanış sordu məndən:\n-Təbrizə gedirsən, getmirsən,\nNecə yaşayırsan Təbrizsiz?\nCavabım bu oldu:\n- Təbriz yaşayır içimdə, ruhumda,\n«Mən Təbrizdən çıxdım,\nAmma Təbriz məndən çıxmadı» -\ndedim [241, s.81].\n«Yaralı sorğu» adlı bu şeirdəki nisgil, həsrət digər şeir nümunələrində də açıq-aydın görünür. Bu da çox vaxt uşaqlıq xatirələrinin çözələnməsinə gətirib çıxarır. «Həsrət» şeirində olduğu kimi:\nTəbrizdə axır çərşənbə görməlidi,\nKüçəni, bazarı bürüyür\nBazarlar çilçıraqla bəzənir,\nÇərşənbə yemişləri teştlərdə qalanır.\nKişmişi, cevizi, fındığı\nXatırlaram təzə başmaq geyməyimi,\nBir kasıb uşağın həsrətlə\nYadımdadı, utandım özümdən,\nBu uşağın həsrətlə mənə baxmağına [241, s.66].\nUşaqlıq xatirələri «Təbrizdəki günlərim», «Sevirəm uşaqları», «Xatırlayıram» və s. şeirlərdə də yada düşür. Övladlarına, həyat yoldaşına, valideynlərinə, yaxın qohumlarına, dost və tanışlarına həsr etdiyi şeirlərində Qulamrza Təbrizinin həyatının ən önəmli, yaddaqalan, unudulmaz məqamları canlandırılır ki, bu da onun ata, ailə başçısı, övlad, dost və şəxsiyyət kimi xarakterizə olunmasında əhəmiyyət kəsb edir. Məhz bu xüsusiyyətlərə görə prof. Kamil Vəli Nərimanoğlu Qulamrza bəyi «şeiri gündəlik kimi yazan şair» adlandırır. «O, gördüklərini, duyduqlarını misra-misra şeirə çevirir, onun hər şeiri ömür tarixindən bir səhifədir» [242, s.144]. Şeirlərinin mövzusunu həyat hadisələri təşkil edən Q.Səbrinin on il ərzində yazdığı «İran: bir çocuğun hekayəsi, bir kişinin təcrübəsi» əsəri də avtobioqrafik səpkidə qələmə alınmışdır. Müsahibələrinin birində müəllif qeyd etmişdi ki, «əsərdə folklorla bioqrafiyam, Azərbaycan həyatı ilə xatirələrim qaynayıb-qarışıb. İngilis mətbuatı yazmışdı ki, mən tarixin əlindən tutub küçələri gəzdirirəm» [242, s.77]. Onun haqqında ilk sistemli tədqiqat əsərində  həyatı, mühiti, fəaliyyəti əsasən «Mənim iki dünyam» və «Baxışlar, düşüncələr, arzular» adlı xatirələrinə istinad edilmişdir. Mühacirət ədəbiyyatının digər nümayəndələrinin xatirələrində olduğu kimi, Q.S.Təbrizinin xatirələrində də çətin və məhrumiyyətlə dolu mühacir həyatı təsvir olunmuşdur. Şair Balaş Azəroğlunun ona ünvanladığı açıq məktubunun təsirilə Qulamrza bəy Vətəndən uzaqda yaşamağın acısını belə bildirmişdir: «Mən kiçik yaşlarımda eşidəndə ki, filan yazarı, yaxud siyasi xadimi filan şəhərə sürgün ediblər, ya vətənindən dişarıya salıblar, bu hadisənin əsl mənasını anlamırdım. Elə bilirdim ki, insan haraya sürgün olunsa, özünü birtəhər dolandıracaq və burada faciəvi bir şey yoxdur. Ancaq elə ki, qürbətin zəhərli şərbətini içdim, onda məsələnin mahiyyəti bütün çilpaqlığı ilə mənə aydın oldu... Nə yazıqlar ki, Vətəndə, anamın-atamın, dostlarımın, qohum-əqrəbamın, millətimin əhatəsində yaşamaq mənə nəsib olmadı. Bir ömür qürbətin ağrıları içərisində qovruldum və indi də bu əzabın içərisindəyəm» [241, s.8].\nQulamrza Səbri Təbrizinin məqalə, müsahibə və çıxışlarında müəllif şəxsiyyəti ön plandadır. Bu nümunələrdə də alimin həyat və fəaliyyəti demək olar ki, hərtərəfli təsvir edilir. Onun professor Vaqif Sultanlı ilə, professor Nizami Cəfərovla və jurnalistlərlə müsahibələri mənalı ömrün, yaşanan dövrün, əhatəsində olan mühitin tərcümeyi-halıdır. Müsahibələrdə bu böyük şəxsiyyətin dünyagörüşü, həyata və insanlara baxışı, arzu və istəkləri haqqında bilgilər almaq mümkündür. O, özünün həyat yolu haqqında bunları söyləyir: «Təzadlı həyat yaşamışam. Bir tərəfdən dövlətli bir kişinin övladı olmuşam, digər tərəfdən anamın südü olmadığından məni kasıb bir ailəyə veriblər. Mənə süd verən Humay ananı çox sevmişəm. Böyüdükcə millətimə qarşı haqsızlıqlar məndə bir etiraz yaratdı. Təbriz Universitetini bitirdikdən sonra qərara gəldim ki, İrandan çıxım. Atamın məsləhəti ilə İngiltərəyə 2-3 ay müddətinə getsəm də, başa düşdüm ki, təhsilimi davam etdirmək üçün burda qalmalıyam. Doktorluq işini müdafiə edəndən sonra universitetdə dərs deməyə başladım» [242, s.155].\nGöründüyü kimi, Qulamrza Səbri Təbrizinin özü haqqında söylədiyi fikirlər məqalə şəklində yazılmış xatirələrdə əks olunmuşdur. Onun məqalələri öz mündəricəsi etibarilə xatirə mahiyyətlidir. «Böyük uşaq» yazısı isə yazıçı Əziz Nesin haqqında yazılmış dəyərli və səmimi xatirələrdir. Əziz Nesinlə 1970-ci illərdən dostluq münasibətlərində olan xatirə müəllifi bu böyük şəxsiyyətin həyata baxışını, insanlara münasibətini incələməyə nail olmuşdur.\nQulamrza Səbri Təbrizi 22 fevral 2000-ci ildə «Respublika» qəzetinə müsahibəsində mühacir həyatının çətinliklərini anladaraq bildirmişdir ki, «mühacirət sözünün məna yükü çox ağırdır. Bu həyatı yaşamayanlar onu çətin anlar. Mühacir olmaq həyata ikinci dəfə doğulmaqdır. Necə ki, insan məhbəsdə olanda onun psixologiyası, beyni, şüuru daha da itiləşir, hər çətinliyə, əzaba, iztiraba hazır olur. Eləcə də mühacir hər cür məşəqqət üçün özünü mübariz ruhda kökləyir. O zaman vətən, xalq, millət anlamları insan üçün daha böyük mənalar daşıyır. Mühacirət təkcə vətəndən xaricdə yaşamaqla bitmir. Mühacir gərək vətəninin maraqlarını, dərdini-sərini, acısını, şirinini yaşadığı ölkəyə çatdırmağı bacarsın» [242, s.163].\nNəzərə çatdırılmalıdır ki, son illərdə sənədli əsərlərə maraq xeyli artmışdır. Yazıçı-publisist Şəmistan Nəzirlinin bu sahədəki fəaliyyəti xüsusilə təqdirəlayiqdir. Onun «Qoridən gələn qatar»  sənədli povesti arxiv materialları, Qori seminariyasını bitirən ziyalıların xatirələri əsasında qələmə alınmışdır. Əsərdə M.F.Axundov, S.S.Axundov, R.Əfəndizadə, A.O.Çernyayevski, M.H.Qayıbzadə, F.Köçərli və digərlərinin həyat və fəaliyyətlərindəki önəmli faktlar bədii dillə təsvir olunmuşdur. Yazıçının tarixi sənədlər, xatirələr, məktublar əsasında yazılmış «Azərbaycan generalları»  əsərində general Naxçıvanskilər, general Bakıxanovlar, general Talışxanovlar və bir çox Azərbaycan generallarının ömür və qəhrəmanlıq yolu yüksək bədiiliklə əks olunmuşdur. Müəllif generalların ilk gənclik illərini əsasən yazıçı təxəyyülü ilə qələmə alırsa, döyüş fəaliyyətlərini tarixi fakt və sənədlər əsasında canlandırır. «Xalqımızın yetirdiyi elə şəxsiyyətlər var ki, onların adına ancaq müxtəlif mənbələrdə, arxiv sənədlərində rast gəlmək olar. Yaşadığı dövrdə illərlə bunların fəaliyyəti geniş işıqlandırılıbsa da, zaman keçdikcə onlar məlum səbəbdən unudulub. Xalqımız üçün gördükləri əvəzsiz işlər ört-basdır edilib. Totalitar rejimin «musavat generalı» damğası vurduğu onlarca belə qeyrətli sərkərdəmiz yaddaşlardan qeyb olub. Böyüməkdə olan gənc nəslin demək olar ki, bu ara-sıra adı çəkilən şəxsiyyətlərdən xəbəri yoxdur. Halbuki onların keçirdiyi mübariz həyat yolu bu gün bizim üçün böyük məktəbdir» [193, s.79]. Şəmistan Nəzirlinin 1918-1920-ci illərdə fəaliyyət göstərmiş Azərbaycan Demokratik Respublikasının sərkərdələri haqqında yazdığı hər bir sənədli hekayə və oçerkin arxasına bir görkəmli şəxsiyyətin ömür yolu söykənir. Müəllifin əsas istinad mənbəyi əsasən arxiv sənədləri, qohumların, yaxın adamların xatirələri, məktublar olmuşdur. Maraqlı burasıdır ki, əsərdə generalların taleyi ilə yanaşı müəllif şəxsiyyəti də ön plandadır. Yəni müəllif hər bir oçerk üzərində necə işlədiyini, hansı mənbələri araşdırdığını nəzərə çatdırmağı lazım bilmişdir. Sənədliliklə bədiiliyin sintez təşkil etdiyi «Cümhuriyyət generalları» əsərində general Daniyal bəy İlisulunun, admiral İbrahim bəy Aslanbəyovun, general-mayor Süleyman bəy Əfəndiyevin, general Ca-vad bəy Şıxlinskinin, general Səməd bəy Mehmandarovun, general Əliağa Şıxlinskinin və digərlərinin ömür yolları faktiki sənədlər əsasında canlandırılmışdır. Müəllif hər bir məlumatın həqiqiliyini təsdiq etmək üçün təkcə bir mənbəyə deyil, müxtəlif mənbələrə əsaslanır, onları qarşılıqlı surətdə əlaqələndirir. Məsələn, İbrahim ağa Vəkilov haqqında yazıda müxtəlif etibarlı sənədlərlə yanaşı Həmidə xanımın «Mirzə Cəlil haqqında xatirələrim» əsərinə, Səməd bəy Mehmandarov haqqında yazıda Əliağa Şıxlinskinin «Xatirələrim» memuarına istinad edilmişdir. «Çox təəssüf ki, Səməd bəy Mehmandarov Əliağa Şıxlinski kimi hərbi memuar yazmayıb. Buna otuzuncu illərin sərt ab-havası səbəb olub. Onda Heydər Hüseynov kimi məşhur, xeyirxah alim ədəbi ictimaiyyətə təzə gəlmişdi. Bizə əziz miras kimi qalan «Xatirələrim»in bəxti onda kəsdi ki, müharibə başlananda milli Azərbaycan diviziyasının yaradılması ilə bağlı məsləhətə gələn Heydər Hüseynov generalın xatirələrinin dəyərini qiymətləndirərək onu qələmə aldı. Ömrünün son günlərini yaşayan Şıxlinski də qürbətdə, səngərlərdə, palçıq və qanqarışıq cəbhə meydanlarında Səməd bəy Mehmandarovla keçirdiyi günlərini unutmayıb ona diktə etdi» [193, s.118].\nƏliağa Şıxlinski ilə Səməd bəy Mehmandarovun ömür yolları «Cümhuriyyət generalları» kitabında paralel izlənilir, hər iki sərkərdənin taleləri Üzeyir Hacıbəyov və Müslim Maqomayev kimi məşhur musiqi xadimləri ilə müqayisə edilir.\nŞəmistan Nəzirlinin arxiv materiallarına istinadən yazdığı «Qarxunlu Əşrəf bəy» sənədli povestində isə 1918-1920-ci illərdə Azərbaycan Xalq Cümhuriyyətinin Parlament üzvü, Ərəş mahalının bəylərbəyi Əşrəf bəy Həsən bəy oğlu Tağıyevin (1867-1930) taleyindən söhbət açılır. Müəllif digər əsərlərində olduğu kimi, bu əsərində də «hər məsələni, mübahisəni yalnız tarixi faktlarla əsaslandırmağa, təkzibedilmız dəlillərlə sübuta yetirməyə çalışır» [194, s.173].\nXatirələri bədii ədəbiyyatdan ayıran sərhəd getgikcə incəlir və onları öyrənmək bir çox cəhətdən çətinləşir, eyni zamanda onları həyati vacib edir. Memuar yaradıcılığı öz varlığı etibarilə mənəvi fəaliyyətin spesifik nümunəsi kimi, mənəvi mədəniyyətin nisbətən yayılmış hadisəsi kimi onu müstəqil janr və yaxud mənbə şəklində formalaşdıran renessans dövrünün törəməsidir. Bununla belə XX yüzillik gündəlik, tərcümeyi-hal və xatirələrin ədəbiyyatımızda daha geniş vüsət aldığı bir dönəmdir. XX əsrin 30-cu illərində Azərbaycan ədəbiyyatının seçilən nümayəndələrindən olan Abdulla Faruqun (1907-1943) «Gündəliklər»i  bu baxımdan diqqət çəkir. Burada müəllif özünün həyatı, yaradıcılığı, ədəbi mühiti haqqında məlumatlar verir. Əlyazması S.Mümtaz adına Ədəbiyyat və İncəsənət arxivində saxlanılan gündəliklər 1936-cı ilin yanvarından 1942-ci ilin aprelinə qədər fasilələrlə davam edir. Abdulla Faruqun tərcümeyi-halının, xatirat dəftərinin avtoqrafları isə Nizami Gəncəvi adına Azərbaycan Ədəbiyyatı Muzeyinin nadir əlyazmaları fondunda mühafizə olunur. Xatirat dəftərində gündəlik məsələlər, M.P.Vaqifin mürəbbelərini oxuyarkən rübai tərzində şeir yazması, Y.V.Çəmənzəminli və Ə.Vahid ilə Şamaxıya getmələri haqqında məlumatlar vardır [128, s.30]. Fondda həmçinin Faruqun atasına məktubları və müxtəlif şəxslərdən  S.Rəhmandan, H.Əlizadədən, S.Rüstəmdən, R.Rzadan və digərlərindən ünvanlanan məktublar da mühafizə olunur ki, bunlar da A.Faruqun həyat və yaradıcılığının bəzi məqamlarının aydınlaşmasında müəyyən əhəmiyyətə malikdir.\nQeyd edək ki, xalq şairi Mirvarid Dilbazinin xatirələrini əsərinə daxil edən yazıçı Anar latın əlifbasının kirillə əvəz edilməsi ilə bağlı Abdulla Faruq haqqında bunları bildirir. Latın əlifbasının kiril əlifbası ilə əvəz edilməsi haqqında «səs Bakıya çatanda Stalin adını eşidib qorxuya düşənlər bu əlifbanı tərifləməyə söz tapdılar, əleyhinə olanlar isə öz cəzalarına çatdılar. Bu etirazın ilk qurbanı çox istedadlı gənc şair Abdulla Faruq oldu. Onu Yazıçılar İttifaqından xaric etdilər, heç yerdə iş vermədilər, müharibə başlananda ön sıraya döyüşə göndərdilər, orada məhv oldu. Abdulla Faruq Rəsul Rzanın qohumu olduğu üçün dərhal Rəsul Rzanı da Yazıçılar İttifaqının sədrliyindən çıxartdılar. Abdulla Faruqun bu faciəsi çoxlarına görk oldu» [24, s.266].\nİyirmi bir yaşında cəbhəyə getmiş yazıçı-döyüşçü Məmməd Aranlı da (1920-1950) öz gündəliyində Böyük Vətən müharibəsində keçdiyi həyat yolunu təsvir etmişdir. O, «doğma yurdundan ayrılıb çöllərə, meşələrə düşən anaların, körpə uşaqların, qocaların çəkdiyi əzabı, faşist cəlladlarının etdiyi vəhşilikləri öz gözü ilə görmüş və dəftərçələrinə köçürmüşdür. «Cəbhə gündəliyi» hərbi təlimlərdə, səngərlərdə, qazmalarda, ön xəttə sursat aparan maşınlarda, arabalarda, qarda, şaxtada yaranmış, qələbə günlərində tamamlanmışdır» [238, s.8]. Gündəlikdə müəllifin özü, cəbhə və qələm dostları haqqında maraqlı məlumatlar verilmişdir. Yazıçı Əli Vəliyevin isə cəbhədə yazdığı gündəliyi üç ümumi dəftər həcmində idi. Gündəlikdə təsvir olunan olaylar onun «Yarım il Krım cəbhəsində» adlı xatirələrində əks olunmuşdur. Müharibədən sonra bu mövzuda daha çox xatirələr yazılmışdır. «Lakin o illərin özündə baş vermiş hadisələrlə müvazi yazılan, bir sıra hallarda cəbhənin bağrından doğub meydana çıxan gündəliklər, xatirələr, yol qeydləri və oçerklər orada hər gün, hər saat özünü göstərmiş yenilməz xalq ruhunu gələcək nəsillərə çatdırmaq üçün qiymətli sənədlər kimi öz əhəmiyyətini saxlayacaqdır» [183, s.98].\nQeyd edildiyi kimi, Böyük Vətən müharibəsi səngərlərində əsgərlərlə yanaşı yazıçı və jurnalistlərimiz də qələbə uğrunda vuruşmuşlar. Onlar ağır döyüşlərdə bir əlində silah, bir əlində qələm tutmuşlar. Müharibənin od-alovu içərisində neçə-neçə sənət əsəri yaranmışdı. Böyük Vətən müharibəsinin «ilk mərhələsində çap edilən nəsr əsərlərində janrın şəkli tələblərinə o qədər də riayət olunmurdu. Məsələn, gündəliklər bəzən bir neçə müstəqil xırda hekayə təsiri bağışlayır, xatirələrdə oçerkçilik, yol qeydlərində xatirə ünsürləri müşahidə edilir, bunların hamısında isə publisistik ricətə güclü meyl hiss olunurdu. Lakin bu əsərləri birləşdirən əsas cəhət onlarda yazıçı müşahidəsinin nəticəsi olan həyat materialının zənginliyidir» [183, s.94]. Yazıçı və jurnalistlər əsərlərində döyüşçülərimizi ruhlandırmış, faşizmə kəskin nifrət oyatmışlar. Müharibədə bilavasitə iştirak edən Ə.Ələkbərzadə, İ.Şıxlı, S.Qədirzadə, H.Abbaszadə, Z.Cabbarzadə, M.Mürsəlov və başqalarının xatirələrində  mübarizə və qələbə ruhu öz əksini tapmış, həyat həqiqəti bütün dolğunluğu ilə təsvir olunmuşdur. A.Zamanovun cəbhə oçerkləri «döyüşləri kənardan görən, yalnız eşitdikləri əsasında yazan bir nabələdin yox, cəbhənin sınaqlarını, səngər həyatının üzüntülərini, hücum döyüşünün oyatdığı yüksək əhval-ruhiyyəni, güllə yarasının ağrısını, dost itkisinin acısını şəxsən yaşamış bir zabitin, siyasi işçinin canlı şəhadətidir» [186, s.7].\nXatirələr həyatın ətraflı düşünülərək canlandırılması, gündəlik isə həyatın bilavasitə qalığıdır. Gündəliklərdə xırda məişət gerçəkliklərindən tutmuş dövrün aktual məsələlərinə qədər qeydlər öz əksini tapır. Gündəlik tərtib edən hər bir şəxs bunu hər şeydən əvvəl özü üçün edir və burada hiss və düşüncələrini daha açıq ifadə edir. Gündəlikdə insan fəaliyyətinin tarixi dəqiqələri əks olunur. Böyük Vətən müharibəsində həlak olmuş şair və yazıçılardan H.Natiq, M.Əlizadə, S.Nazim və başqalarının, faşizmə qarşı vuruşub müharibədən sonra da yaradıcılıqla məşğul olmuş Ə.Abasov, B.Qasımzadə, Ə.Əlibəyli, M.Aranlı, Z.Cabbarzadə, İ.Səfərli və başqalarının həm müharibədə göstərdikləri xidmətlər, həm də həyat və fəaliyyətləri ədəbiyyatşünas Rasim Tağıyevin «Xatirələrdə yaşayanlar»  kitabında işıqlandırılmışdır. Burada həmçinin tanınmış qələm əhlinin  S.Vəliyev, Q.İlkin, İ.Şıxlı, H.Abbaszadə, B.Bayramov, İ.Tretyakov, S.Qədirzadə, H.Arif, C.Bərgüşad və başqalarının yaradıcılıq yolundan bəhs edilmişdir. Şair və yazıçıların öz xatirələri də P.Tağıyevin istinad yeri olmuşdur.\nAlman faşistləri qonşu ölkələrdə  İranda fitnə-fəsad yaratmasınlar deyə 1941-ci ildə sovet hərbi qüvvələri İran ərazisinə daxil olmuşdu. Azərbaycandan Təbrizə gedən nümayəndə heyətinin tərkibində bir şox şair və yazıçılarla yanaşı Süleyman Rüstəm də vardı. O, Cənubi Azərbaycandan qayıtdıqdan bir müddət sonra gəzdiyi yerlər, ünsiyyətdə olduğu insanlar haqqında öz xatirələrini yazmış və bu xatirələri şəxsən professor Teymur Əhmədova təqdim etmişdir. Teymur Əhmədov həmin xatirələrin bir neçəsini «Azərbaycan» jurnalında [210, s.164] dərc etdirmişdir. Xatirələrdə Təbrizin gözəlliyi, əhalinin məşğuliyyəti, yoxsulluğu, çəkdiyi əzab və müsibətlər, xatirə müəllifinin digər yoldaşlarla birgə fəaliyyəti, bəzi hallarda imkan daxilində xalqın zəif təbəqəsinə etdikləri kömək və digər məsələlər öz əksini tapmışdır.\nCənub xatirələri Əli Tudə yaradıcılığında da özünə iz salmışdır. Bu xatirələrdən danışmazdan öncə Əli Tudənin zahiri və daxili aləminin bəzi xarakterik xüsusiyyətlərini əks etdirən yazılara müraciət edək. Çağdaş poeziyamızın ən ünlü təmsilçisi Zəlimxan Yaqub xatirələrində Əli Tudə haqqında yazmışdı: «Tədbirlərdə, ədəbi-bədii gecələrdə az-az görünər, belə yerlərə seyrək gələrdi. Ancaq bizim hər görüşümüz bir aləm olardı. O, Bakının bağlarını, xiyabanlarını çox sevər, ... Bakının Təbrizi xatırladan, ona bənzəyən yerlərində tez-tez görünər, söhbətləşər, dərdləşərdik. Təbriz ləhcəsi onsuz da şirindi, ancaq Əli müəllimin şirin, isti, yanğılı danışığı bu ləhcəni bir az da şirinləşdirər, gözəlləşdirərdi. Hərdənbir Bakı küləyi öz işini görüb, onun dümağ, qar kimi yumşaq saçlarını dağıdanda əllərini başına çəkib saçına daraq edərdi. Yumşaq və həlim, sərt və ötkəm danışığı, göyçək, nurani çöhrəsi, abırlı və həyalı təbiəti vardı» [262, s.173]. İndi isə Əli Tudənin özünün xatirələrindən bəhs edək. Məlumdur ki, 1946-cı ilin baharında Azərbaycan milli hökuməti İran tarixində ilk dəfə Təbrizdə Dövlət filarmoniyası açmışdı. İyirmi iki yaşlı Əli Tudə filarmoniyaya müdir təyin edilmişdi. Sonralar bu sənət ocağının qısa ömründən kimə söhbət açırdısa, onu bu barədə yazmağa sövq edirdilər. Yaddaşının möhkəm olmağı Əli Tudəni bu işə daha da ruhlandırırdı. Bu haqda müəllif yazır: «Az adam tapılar ki, ana təbiət ona xüsusi bir məziyyət bəxş etməsin. Mənə isə möhkəm yaddaş vermişdir. Beş yaşımdan bəri istər həyatımda, istərsə də ətrafımda cərəyan etmiş mühüm hadisələrin, demək olar ki, əksəriyyəti yadımdadır. Sanki bu hadisələr dünən deyil, bu gün baş vermişdir. Bu hadisələrin, əhvalatların, xatirələrin uzun illərdən bəri zehnimdə iz salmış əlvan naxışları pozulmamışdır. Bu naxışlar sakit otaqda yalnız qalanda, tək-tənha uzaq yol gedəndə, ömür haqqında düşünəndə dil açıb mənimlə danışmağa başlayır...» [245, s.152]. 1983-cü ildə qələmə alınmış bu xatirələrdə memuarist o dövrün bir sıra mühüm ictimai-siyasi, ədəbi hadisələrindən, özünün ömrü  taleyi, eləcə də milli hökumətin mübarizələrlə dolu bir illik həyatından bəhs etmişdir. Xalq möhtəşəm bir sənət sarayı olan filarmoniyanın geniş səhnəsində özünün yaratmış olduğu qədim və zəngin mədəniyyət nümunələrinə dönə-dönə baxırdı. Lakin şah sərbazları sarayı uçurub dağıtdılar. Sarayı ucaldanların bəziləri zindana salındılar, bəziləri sürgün edildilər, bəziləri də vətəndən didərgin düşdülər. Dörd ay yaşayan Təbriz filarmoniyasının ömrü bələkdə boğulmuş və bu sənət ocağının alovunun bugünkü nəslə çatması, gələcək nəsillərə yadigar qalması üçün Əli Tudə «Bələkdə boğulmuş səadət» adlı xatirələrini qələmə almışdır. Bu xatirələr daha geniş şəkildə kitab halında dərc olunmuşdur. Kitabda Cənubi Azərbaycanda məşhur inqilabçı, ictimai dövlət xadimi Seyid Cəfər Pişəvərinin (1892-1947) başçılığı ilə 1946-cı ildə Azərbaycan milli hökumətinin yaradılmasından, xalqın böyük ruh yüksəkliyi ilə yeni həyata qədəm qoymasından, mədəniyyət ocaqlarının açılmasından və onların geniş fəaliyyətindən bəhs edilir. Qeyd olunmalıdır ki, Seyid Cəfər Pişəvərinin özünün xatirələrində Azərbaycanda başlanan azadlıq mübarizəsinin geniş vüsət almasından və bu mübarizəyə qarşı çıxan dövlət məmurlarının törətdikləri cinayətlərdən ətraflı bəhs edilmişdir. Azərbaycanda baş verən milli-azadlıq hərəkatı, xalqın bu hərəkatı müdafiə etməsi və bu yolda çoxlu qurbanlar verməsi xatirələrin əsas məğzini təşkil edir. Azərbaycan xalqının azadlıq mübarizəsinin əksi olan bu əsər tarixi baxımdan çox əhəmiyyətlidir. Lakin bir məqamı qeyd etmək lazımdır ki, memuar nümunələrinə xas olan cəhətlər burada açıq-aydın nəzərə çarpmır. Müəllifin hiss və düşüncələrinə, şəxsi həyatına, ömür yoluna bu əsərdə az yer verilmişdir. Yalnız həyatının 1941-1945-ci illəri əhatə edən dövrü tarixi, siyasi hadisələr fonunda təsvir edilmiş, memuaristin müxtəlif təşkilatlara münasibəti, ən əsası ictimai-siyasi fəaliyyəti işıqlandırılmışdır. Seyid Cəfər Pişəvərinin bir şəxsiyyət, bir inqilabçı kimi xarakterik xüsusiyyətlərini şair Haşım Tərlan «21 Azər – Pişəvəri» poemasında məharətlə canlandırmışdır.\nSən anadan olan gündən,\nİnqilabçı yarandın sən.\nÜsyan etdin qaranlığa,\nDüşmən oldun fironluğa.\nHər tərəfdə sitəm gördün,\nZülm əlindən matəm gördün.\nGetdin xalqın köməyinə,\nÇarə etdin diləyinə.\nQələm çaldın sola-sağa,\nŞahlar düşdü əl-ayağa.\nSüngü oldun dar gözlərə\nSalam dedin gündüzlərə.\nEllər gəldi sorağına\nGöz dikdilər bayrağına [204, s.378].\nYalnız Azərbaycanın və İranın deyil, Şərqin böyük şairi olan Məhəmmədhüseyn Şəhriyar isə memuar yazmasa da «Heydərbabaya salam» və «Gecənin əfsanəsi» poemalarını uşaqlıq və gənclik xatirələrinin təsiri ilə qələmə almışdır. «Şəhriyarın həyatının, gənclik illərinin necə keçdiyini dərindən öyrənməkdə bu iki əsərin xüsusi əhəmiyyəti vardır. O, bu poemalarda uşaqlıq, gənclik dövründə görüb duyduğu təbii mənzərələr və lövhələrdən söz açır, uşaqlıq xatirələrini açıq və dolayısı ilə əks etdirir. Hər iki poemada şairin təsvir etdiyi kənd həyatı, adət və ənənələr, deyimlər, təbiət mənzərələri, toy-düyün, bayram mərasimləri, hamısı şairin uşaqlıq dövründən zehnində qalmış, onun yenidən canlandırdığı lövhələr və mənzərələrdir» [42, s.20].\nHeydərbaba, qarlı dağlar aşanda\nGecə karvan yolun azıb, çaşanda,\nUzaqlardan gözüm seçər onları\nXəyal gəlib, aşıb keçər onları [231, s.18].\nBu məktəbdə şeirin şəhdin dadmışam,\n-Başım ağrır, - deyib, qaçıb getmişəm,\nBaxçalarda gedib gözdən itmişəm [231, s.23].\nŞəhriyarın qələmə aldığı digər şeirlərdə də həyatının müxtəlif anları əks olunmuş, duyğu və düşüncələri təsvir edilmişdir. Şairin yaradıcılığını tədqiq edən Hökumə Bülluri onun hər bir şeirinin özünün tərcümeyi-halı ilə bağlı bir həyat hadisəsi kimi dəyərləndirir. Maddi cəhətdən sıxıntı çəkdiyini əks etdirən «Yata bilməyirəm» şeiri, «insan həyatının, bir şair ömrünün real tablosunu» canlandıran «Ömrün bölünməsi» şeiri bu baxımdan əhəmiyyətlidir. Şəhriyarın şəxsi keyfiyyətlərini qızı Şəhrizad xatirələrində işıqlandırmışdır. O yazır ki, «Şəhriyar övladlarını çox sevər, əzizlər, onlarla məşğul olmaqdan və yaşlarına uyğun söhbətləşmələrdən böyük zövq alardı. Həssas və mehriban, səxavətli, dərdəqalan bir insan olan atam kiçik bacım Məryəmə «Heydərbaba» vəznində bir şeir qoşmuşdu» [235, s.36].


Azərbaycan və Ukraynanın idman jurnalistləri arasında mini-futbol üzrə beynəlxalq turnir keçirilib (FOTO)\n25 İyun 2013 11:29 (UTC+04:00)\nKiyev şəhərində Azərbaycan və Ukraynanın idman jurnalistləri arasında ulu öndər Heydər Əliyevin xatirəsinə həsr olunmuş mini-futbol üzrə 12-ci beynəlxalq turnir keçirilib.\nUkrayna Azərbaycanlı Gənclər Birliyinin mətbuat xidmətindən Trend-ə verilən məlumata görə, Azərbaycan Teleradio Verilişləri QSC-nin, Ukrayna Televiziyasının təşkilatçılığı və Dünya Azərbaycanlıları Konqresinin Ukrayna üzrə nümayəndəliyinin dəstəyi ilə keçirilən beynəlxalq turnirdə İdman Azərbaycan kanalının, Ukraynanın bir sıra televiziya və media qurumlarının, o cümlədən, diaspor və ictimai təşkilatların mini-futbol komandaları iştirak ediblər. Ukrayna Futbol fedarasiyasnın mərkəzi mini-futbol bazasında keçirilən beynəlxalq turnirin açılış mərasimində Azərbaycanın Ukraynadakı səfirliyinin 2-ci katibi Asim Osmanov çıxış edərək, son 12 ildə Ukraynada idman jurnalistləri arasında Heydər Əliyev kimi dünya şöhrətli ictimai siyasi xadimin xatirəsinə həsr olunmuş mini-futbol turnirinin keçirilməsinin tarixi əhəmiyyətindən soz açıb. Belə bir möhtəşəm turnirə qatılan idmançılara Azərbacanın Ukraynadakı səfiri Eynulla Mədətli adından uğurlar arzulayıb.\nMərasimdə Ukrayna Azərbaycanlı Gənclər Birliyinin sədri Anar Tahirov çıxış edərək, Ukraynada hər il idman jurnalistləri arasında ümummili lider Heydər Əliyevin xatirəsinə həsr olunmuş mini-futbol üzrə turnirin keçirlməsini hər iki ölkənin jurnalistləri arasında dostluq əlaqələrinin yaranmasında müstəsna rol oynadığını vurğulayıb. O qeyd edib ki, turnirdə jurnalistlər arasında yaranmış dostluq münasibətlərinin nəticəsi olaraq, son illər Ukraynanın Milli Televiziyasında Azərbaycanla bağlı 12 sənədli film hazırlanıb. Bunlardan 3-ü ulu öndər Heydər Əliyevin xatirəsinə həsr olunub.\nÇıxışlardan sonra beynəlxalq turnirə start verilib. Diaspor və ictimai təşkilatların komandaları arasında keçirilən turnirin ilk günü "Azad" komandası qələbə çalaraq Heydər Əliyev turnirinin kubokuna sahib olub. Turnirdə 2-ci yerə UNİCEF, 3-cü yerə isə Ukrayna Azərbaycanlı Gənclər Birliyinin "SAMU" komandası çıxıb.\nUkraynanın bir sıra televiziya və media qurumlarının mini-futbol komandalarının iştirak etdiyi turnirin finalında ESG televiziya komandası qalib gələrək Heydər Əliyev kubokuna sahib olub.Turnirdə ölkəmizi təmsil edən İdman Azərbaycan Kanalının komandası isə 2-ci yerlə kifayətlənməli olub.\nMətbuat Gününə həsr olunmuş mini-futbol turniri keçiriləcək\nİdman 2 İyul 17:14\nİdman 15 Noyabr 2018 14:19\nTelekommunikasiya 22 Oktyabr 2018 19:24\nStolüstü Tennis Federasiyası jurnalistlər üçün turnir keçirəcək\nİdman 5 İyul 2018 20:41


Bəndədən qorxunuz yoxdur, Allahdan qorxun! - » SportFM.Az - İdman xəbərləri\nBəndədən qorxunuz yoxdur, Allahdan qorxun! - YAZI\nAzərbaycanda pandemiyadan əziyyət çəkən sahələrin başında bəlkə də futbol durur. Onsuzda acınacaqlı durumda olan futbolumuzu, koronavirus kabusu və karantin rejimi daha da geriyə saldı.\nAzərbaycan Premyer Liqası yarımçıq dayandırıldı, klublar sos verməyə başladı. Bu durumdan ən çox əziyyət çəkən isə uşaq futbolu oldu. 5 aydan çoxdur məşq prosesinə həsrət qalan uşaq, yeniyetmə və gənc futbolçuların düşdüyü vəziyyət heç kimi maraqlandırmır. Üstəlik, bu sahədə çalışan, AFFA-nın qanadı altına sığınan klubların uşaq komandalarının məşqçiləri 4-5 aydır maaş üzünə həsrət qalıblar.\nDüzdür, bu haqda heç kim danışmır və heç kim yazmır, ancaq, hazırda ölkə futbolunda ən çətin işin qulpundan yapışaraq, ən aşağı maaşa çalışan məşqçilərimizin vəziyyəti həqiqətən ağırdı. Onların böyük əksəriyyətinin rəsmi iş yeri, əmək müqaviləsi olduğuna görə, pandemiyaya görə verilən müavinətlərdən də yararlana bilməyiblər.\nBurdan yuxarıda oturub gözü aşağını görməyən "futbol başbilənləri"nə səslənirəm - Bu insanların ailələri, övladları var. Onlar yaşlı və xəstə valideynlərinə baxırlar. 5 aydır maaş almayan və başqa qazanc yeri olmayan bu insanları görməməzlikdən gəlməyin. Zamanı gələndə Allah qarşısında cavab verməli olacaqsız. Onsuzda bəndədən qorxunuz yoxdur!\nAFFA hakimlərə pul vermir - Oyun yoxdursa, pul yoxdur\n"Səbail" futbolçuları maaş ala bilmir - Pul yoxdur\n"Hazırda Azərbaycanda qalmaq Xorvatiyaya yollanmaqdan daha yaxşıdır"- Ozobiç\nUzun müddətdir işsiz qalan Rüfət Quliyev: "Azərbaycan futboluna lazım deyiləm"\nBizdə futbol var? - Yoxsa, pul qazanmaq istəyirik? - QEYD\nAzərbaycanlı futbolçuların "Dyadya"sı: "Bir nəfər belə gəlib məni yoxlamadı"\nAzərbaycan Taekvando Federasiyasının məşqçi-müəllimləri etiraz aksiyası keçirdi - FOTO\nÖlkə çempionu olan məşqçi: Kənar adam gəlib uşaq futbolunda çalışmamalıdı - MÜSAHİBƏ\nMəşhur idmançı qazandıqlarını satışa çıxardı - Xəstə uşağa görə\nAutizm sindromundan əziyyət çəkən uşaqlar "Zirə"ni ziyarət etdi - FOTOLAR\nRusiyalı idmançı:"Azərbaycanda artıq əvvəlki pul yoxdur"\nBundesliqa matçında qalmaqal - Futbolçu irqçiliyə məruz qaldı 16.01.2021, 17:22\n“Turan Tovuz” futbol akademiyası açıldı - FOTO 16.01.2021, 15:43\nAzərbaycan Qran-prisi ləğv olunur - Formula 1 16.01.2021, 14:30\nAzərbaycan, Kanada və Monako Qran-priləri ləğv olunur 16.01.2021, 13:53\nSon çempion liderə qarşı oynayacaq - AFİŞA 16.01.2021, 12:37\n"Sona qədər liderliyimizi qoruyacaq gücdəyik" - Səlahət Ağayev 16.01.2021, 11:55\n“Latsio” – “Roma” 3:0 - VİDEO 16.01.2021, 11:07\nGünün canlı yayımlanacaq qarşılaşmaları - TV AFİŞA 16.01.2021, 10:43\nGüləşçilərimiz bu gün mübarizəyə başlayır - Qran-pri 16.01.2021, 09:54


Firdovsi HƏSƏNOV - Müasir dövrdə müəllim tələbə münasibətləri\n“Hörmətli müəllim! Oğlumu sizə əmanət edəcəyimə görə bu məktubu sizə yazmağı vacib bildim. Ona öyrədin ki, hamı dürüst və ədalətli deyil. Ona öyrədin ki, qazanılan bir dollar tapılan beş dollardan daha dəyərlidir. İtirməyi, həm də qazanmaqdan həzz almağı öyrədin ona. Onu qısqanclıqdan uzağa yönəldin. Ona səssiz gülüşün sirlərini öyrədin. Əgər bacara bilsəniz, ona kitabların möcüzəli bir nemət olduğunu öyrədin.\nOna səssizlikdə göydəki quşların, günəşdəki arıların, çəmənlikdəki güllərin daxili sehrinə enməyi öyrədin. Öyrənsin ki, məktəbdə səhv etmək hiylə işlətməkdən daha şərəflidir. Hamı onun səhv olduğunu desə də, öz fikirlərinə inanmağı, nəzakətli insanlara qarşı nəzakətli, kobudlara qarşı kobud olmağı öyrədin. Hamı bir-birinə yapışıb gedəndə kütləyə qoşulmayıb öz yolu ilə getmə gücü verin oğluma.\nBütün insanlara qulaq asmağı, qulaq asdıqlarını həqiqət ələyindən keçirib ancaq yaxşıları özünə götürməyi öyrədin. Bacarsanız, kədərləndiyi zaman belə necə gülə biləcəyini öyrədin ona. Ağlamağın utandırıcı bir şey olmadığını, gücünü və beynini ən yüksək qiymət təklif edənə satmağı, ancaq ürəyinə və ruhuna qiymət etiketi qoymamağı, ulayan insan kütləsinə qulaqlarını tıxamasını və əgər özünün haqlı olduğuna inanırsa, dimdik ayaqda qalıb mübarizə aparmağı öyrədin ona.\nOna qarşı mehriban olun, amma qucaqlamayın, çünki ancaq odun qığılcımı poladı saflaşdırır. Qoyun, səbirsiz olacaq qədər cəsarətə sahib olsun və qoyun, cəsur olacaq qədər səbirli olsun. Ona həmişə özünə inanmağı öyrədin, bu yolla onun bəşəriyyətə inamı daimi olacaq. Bütün bu sadaladıqlarım bəlkə də çox böyük tələbdir. Lakin özünüz baxın, nə qədərini bacarırsınız”.\nMüəllim cəmiyyətin güzgüsüdür.Müəllim sözün əsl mənasında şagirdə müəllim olmaqla yanaşı ona həm də dayaq olmalıdır. Lazım gələrsə, onların maddi və mənəvi sıxıntıları ilə maraqlanmalıdır. Bəzən şagirdlərin dərsə biganə yanaşmalarının səbəbi məhz bu cür hallar olur. Bu zaman valideynlər də diqqətli olmalıdır. Hər bir valideyn bilməlidir ki, şagird ailə-məişət problemlərindən uzaq olmalıdır. Belə halların aradan qaldırılması üçün mütəmadi olaraq müəllim valideynlərlə əlaqə saxlamalı və qarşılıqlı şəkildə müzakirə aparmalıdır.\nMüəllim pedaqoji prosesdə əsas simadır. Müəllim pedaqoji prosesdə həlledici qüvvə kimi çıxış edir. Şəxsiyyətin ahəngdar inkişafı vəzifəsi, ilk növbədə, müəllimin üzərinə düşür.Müəllim cəmiyyətdə çox böyük rol oynayır. O, yaşlı nəslin təcrübəsini gənc nəslə ötürür. Görkəmli şəxsiyyətlər müəllimin əməyinə yüksək qiymət vermiş, müəllimi günəşə, bağbana, mühəndisə bənzətmişlər. Çünki o, günəş kimi gənc qəlbi və ağlı işıqlandırır, uşaqlara bağban qayğısı göstərir, mühəndis kimi insan qəlbinin layihəsini cızır.Cəmiyyətin, millətin gələcəyi müəyyən mənada müəllimin əlindədir. Deyirlər ki, bir milləti məhv etmək üçün onun müəlliminin və həkiminin savadsız olması kifayətdir; biri milləti mənəvi cəhətdən, digəri isə fiziki cəhətdən şikəst edəcəkdir. Bu hal müəllim kadrlarının hazırlığına xüsusi diqqət yetirməyi tələb edir.\nMüəllim və şagird arasında qarşılıqlı hörmət olmalıdır ki, müəllim şagirdə sevgi ilə, məhəbbətlə və eyni zamanda ciddi yanaşmalıdır. Müəllim şagirdi bir şəxsiyyət kimi görməli, onun mənliyinə, şəxsiyyətinə toxunan söz deməməli, nalayiq hərəkət etməməlidir. Nə qədər sözə baxmayan, nadinc şagird olsa belə, müəllim özünün pedaqoji metodlarından istifadə edib xoş, isti münasibət yaratmalıdır.\nMüəllim-şagird münasibətlərinə subyektiv, psixoloji amillər də öz təsirini göstərir, öz izini buraxır. Bu təsir və iz kiçik qrup və kollektivlərdə daha bariz şəkildə nəzərə çarpır.Beləliklə, şəxsiyyətlərarası münasibətlər real həyatda canlı, düşünən və hiss edən fərdlər arasında yaranan əlaqə və münasibətlərdir.\nMüəllim yeganə şəxsdir ki, cəmiyyət öz övladlarını illərlə ona həvalə edir. İlk dəfə məktəbə qədəm qoyan şagirdin biliyi, təlim-tərbiyəsi, vətənpərvərlik ruhunda böyüməsi və ən nəhayət, bir insan kimi formalaşması məhz müəllimlərin öhdəsinə düşür.Müasir dövrümüzdə müəllim yeni metodlardan istifadə etməklə şagirdlərin idraki fəallığına, müstəqil düşünmə qabiliyyətinin inkişafına daha tez nail ola bilər. İş prosesində müəllim-şagird münasibətlərinin düzgün qurulması şagirdlərin təhsilə marağının artmasında, tədris olunan fənlərin sevdirilməsində mühüm əhəmiyyət kəsb edir. Müəllim və şagird arasında qarşılıqlı hörmət olmalıdır ki, şagird müəlliminin tələblərini həvəslə yerinə yetirsin. Bunun üçün müəllim şagirdi bir şəxsiyyət kimi görməli, onun mənliyinə, şəxsiyyətinə toxunan söz və ya hərəkət sahibi olmamalıdır.\nUnutmayaq ki, gənclərimiz gələcəyimizdir.\nQeyd:Mövzu ilə əlaqədar olaraq bəzi mənbələrə istinad olunub.\nHits: 1244 clicks


Prezident İlham Əliyev: Bu gün Azərbaycan çox dəyərli, böyük hörmətə, yüksək beynəlxalq nüfuza malik olan bir ölkədir - XALQQAZETI.COM\nPrezident İlham Əliyev: Bu gün Azərbaycan çox dəyərli, böyük hörmətə, yüksək beynəlxalq nüfuza malik olan bir ölkədir\nBugünkü dünyada vəziyyəti nəzərə alsaq, deməliyik ki, bu gün sabitlik, təhlükəsizlik hər bir ölkə üçün əsas amillərdən biridir. Azərbaycanda isə təhlükəsizlik, \nəmin-amanlıq, sabitlik qorunur, möhkəmlənir. Sabitliyin, uğurlu inkişafımızın təməlində bizim düşünülmüş siyasətimiz dayanır, eyni zamanda, xalq tərəfindən bizim siyasətimizə göstərilən dəstək dayanır.\nBu gün Azərbaycan çox dəyərli, böyük hörmətə, yüksək beynəlxalq nüfuza malik olan bir ölkədir. Təkcə bizim yaratdığımız imkanlara görə yox, eyni zamanda, bəlkə də, ilk növbədə, ona görə ki, bizim sözümüzlə əməlimiz arasında heç bir fərq yoxdur. Biz prinsipial siyasət aparırıq. Bütün prinsipial məsələlərlə bağlı öz mövqeyimizi ortaya qoyuruq, ölkəmizin milli maraqlarını layiqincə yerinə yetiririk və bundan sonra da bu yolla gedəcəyik.\nAzərbaycan Prezidenti İlham Əliyev Nazirlər Kabinetinin 2018-ci ilin doqquz ayının sosial-iqtisadi inkişafının yekunlarına və qarşıda duran vəzifələrə həsr olunan iclasında hesabat dövrü ərzində qarşıya qoyulan vəzifələrin uğurla və vaxtında icra edildiyini, dinamik inkişafın təmin olunduğunu, ölkəmizin əmin-amanlıq, sabitlik, təhlükəsizlik şəraitində yaşadığını diqqətə çatdırıb.\nDövlətimizin başçısı nitqində dünyada və xüsusilə yaşadığımız bölgədə vəziyyətin gərgin olaraq qalmasına baxmayaraq, xalqımızın mümkün olan xarici risklərdən daha da ciddi qorunduğunu, rahat həyatının təmin edildiyini vurğulayıb: “Bu istiqamətdə bir çox addımlar atılır, o cümlədən xarici siyasətlə bağlı addımlar. Deyə bilərəm ki, 2018-ci ildə Azərbaycanın beynəlxalq mövqeləri daha da möhkəmlənib. Mənim həmkarlarımla həm ikitərəfli, həm çoxtərəfli formatlarda bir çox görüşlərim olub. Doqquz ay ərzində mən 12 xarici səfər etmişəm və 15 dövlət və hökumət başçısı Azərbaycana səfərlər etmişdir. Bu, onu göstərir ki, Azərbaycanın çox çevik və çoxşaxəli xarici siyasəti vardır. İkitərəfli formatda əldə edilmiş razılaşmalar icra edilir, Azərbaycan dünyada etibarlı tərəfdaş kimi tanınır və bizim sözümüzə inanırlar. Çünki sözümüzlə əməlimiz arasında heç bir fərq yoxdur...”.\nPrezident İlham Əliyev nitqində bu il Azərbaycanın qonşu ölkələrlə əlaqələrinin yeni mərhələyə daxil olduğunu, qonşu ölkələrin dövlət, hökumət başçıları ilə çoxsaylı görüşlər keçirildiyini, bu zaman əldə edilən razılaşmaların həm ikitərəfli münasibətləri möhkəmləndirdiyini, həm də regionda sabitliyin, təhlükəsizliyin, əməkdaşlığın inkişafına xidmət göstərdiyini xatırladıb.\nDövlətimizin başçısı Azərbaycanın müsəlman ölkələri ilə əlaqələrin də hər zaman diqqət mərkəzində saxlandığını, bu məsələnin respublikamızın xarici siyasətində prioritet istiqamətlərdən biri olduğunu bildirib.\nÖlkə rəhbəri nitqində, həmçinin bu il Azərbaycanın iştirakı ilə bir neçə önəmli beynəlxalq hadisənin reallaşdığını, onların arasında Xəzər dənizinin hüquqi statusuna dair Konvensiyanın qəbul edilməsinin mühüm tarixi əhəmiyyət daşıdığını, Qoşulmama Hərəkatının xarici işlər nazirlərinin konfransının keçirildiyini, Avropa İttifaqı ilə Azərbaycan arasında bir çox önəmli məsələlər, o cümlədən, Ermənistan-Azərbaycan, Dağlıq Qarabağ münaqişəsinin həlli ilə bağlı ədalətli müddəalar yer alan “Tərəfdaşlıq prioritetləri” sənədinin imzalandığını da diqqətə çatdırıb.\nPrezident İlham Əliyev iclasda bütün bunlarla bərabər, Azərbaycanın hərbi qüdrətinin getdikcə artdığını da vurğulayıb: “Azərbaycan Ordusu dünya miqyasında 50 ən güclü ordu sırasındadır və beynəlxalq reytinqlər də, həyat da bunu göstərir, bizim hərbi uğurlarımız da buna dəlalət edir. Eyni zamanda, bu il Bakıda iki dəfə möhtəşəm hərbi parad keçirilmişdir və bu paradlarda bizim hərbi qüdrətimiz həm xalqımıza, həm dünyaya nümayiş etdirilmişdir. Bu gün Azərbaycan Ordusu ən müasir silahlarla, texnika ilə təchiz edilib, bu proses davam etdirilir. Biz bundan sonra da ən müasir hərbi texnikanı alacağıq, yeni kontraktlar imzalanır. Əvvəlki illərdə imzalanmış kontraktlar əsasında ən müasir silahlar ölkəmizə gətirilir, onların bir hissəsi hərbi paradlarda göstərilib, bir hissəsi göstərilməyib. Demək olar ki, biz bu gün öz hərbi potensialımızı maddi-texniki təchizat baxımından tam təmin etmişik...”.\nDövlətimizin başçısı nitqində hesabat dövründə iqtisadi sahədə islahatların dərinləşməsi istiqamətində önəmli addımlar atılması barədə ətraflı danışıb, iqtisadi göstəricilərlə bağlı fikirlərini diqqətə çatdırıb. Bildirib ki, bu ilin doqquz ayında ümumi daxili məhsulda 0,8 faiz, qeyri-neft sektorunda 1 faiz, sənaye istehsalında 2 faiz, sənayeləşmə siyasəti nəticəsində isə qeyri-neft sənayesində 10,8 faiz artım qeydə alınıb. Kənd təsərrüfatında bu göstərici 4,3 faiz təşkil edib.\nBu dövrdə inflyasiya cəmi 2,6 faiz, əhalinin gəlirləri 9,5 faiz olub. Yəni gəlirlər inflyasiyanı üstələyib. İnflyasiyanın getdikcə azalmasına isə ölkənin maliyyə vəziyyətinin sabit və makroiqtisadi şəraitin əlverişli olması mühüm təsir göstərib.\nYeri gəlmişkən, Beynəlxalq Valyuta Fondu (BVF) yaxın illər üçün Azərbaycanda inflyasiya üzrə proqnozu yaxşılaşdırıb. Xatırladaq ki, “World Economic Outlook”un hesabatında bu barədə məlumat verilib və respublikamızda inflyasiyanın MDB regionunda ən aşağı səviyyədə olduğu qeyd edilib.\nNazirlər Kabinetinin iclasında cari ilin doqquz ayında ölkə iqtisadiyyatına 9 milyard dollar sərmayə qoyulduğu, bu vəsaitin 5,6 milyard dollarının qeyri-neft sektoruna yönəldildiyi, valyuta ehtiyatlarımızın 45 milyard dollara çatdığı, ilin əvvəlindən bəri isə əlavə 3 milyard dollar yığıldığı xatırladılıb. Prezident İlham Əliyev bu barədə deyib: “Bu, bir daha onu göstərir ki, biz öz vəsaitimizə böyük qənaətlə yanaşırıq. Həm ölkə qarşısında duran vacib məsələləri həll edirik, investisiya layihələrini, infrastruktur layihələrini icra edirik, sosial məsələlərin həllini təmin edirik, eyni zamanda, ehtiyatlarımızı da artırırıq və əminəm ki, ilin sonuna qədər daha da artacaq. Bu, bizim bundan sonra da uğurlu inkişafımız üçün çox önəmli amildir”.\nİclasda digər iqtisadi göstəricilər barədə də ətraflı bəhs edilib. Hesabat dövründə xarici ticarət dövriyyəsinin 37 faiz, ixracın da təxminən bir o qədər, qeyri-neft ixracının isə təxminən 14 faiz artması, ölkəmizdə 85 min daimi iş yerinin açılması diqqətə çatdırılıb.\nPrezident İlham Əliyev sosial-iqtisadi inkişafda yüksək dinamikanın səbəbini belə əsaslandırıb: “Bax, budur, sosial-iqtisadi inkişafımızın əsas göstəriciləri. İstənilən mötəbər beynəlxalq maliyyə qurumu bu nəticələri görərkən bir qənaətə gələ bilər ki, Azərbaycan iqtisadiyyatı uğurla inkişaf edir. Azərbaycanda çox düşünülmüş iqtisadi siyasət aparılır. Azərbaycan iqtisadiyyatı qarşısında gələcəkdə heç bir ciddi problem yoxdur. Sadəcə olaraq, biz gərək bu sahədə öz islahatlarımızı davam etdirək. Bu barədə bu gün danışılacaq ki, öz iqtisadi potensialımızdan maksimum istifadə edə bilək”.\nNazirlər Kabinetinin iclasında doqquz ayda ölkəmizin uğurlu inkişafı üçün yerli istehsalın artırılmasına xüsusi fikir verildiyi, dövlətin dəstəyi ilə bu istiqamətdə bir çox tədbirlərin icra edildiyi, o cümlədən, iri müəssisələr yaradıldığı, Azərbaycanın enerji siyasətinin reallaşdırılması istiqamətində mühüm tədbirlər həyata keçirildiyi, Cənub Qaz Dəhlizinin rəsmi açılışının gerçəkləşdirildiyi, Şərq-Qərb, eyni zamanda, Şimal-Cənub nəqliyyat dəhlizi, Ələt Beynəlxalq Dəniz Ticarət Limanı, TANAP və TAP layihələrinin uğurla gerçəkləşdirilməsi, habelə ”Azerspace-2” peykinin orbitə çıxarılmasının Azərbaycanın iqtisadi gücünün artmasında önəmli rol oynayacağı ifadə olunub.\nİclasda vergi sahəsində aparılan islahatların, biznes mühitinin cəlbediciliyinin artırılması üçün həyata keçirilən tədbirlərin, informasiya texnologiyalarına əsaslanan vergi inzibatçılığının formalaşdırılmasının sahibkarlığın inkişafına, ölkəmizin tərəqqisi naminə biznes və vergi orqanlarının səmərəli əməkdaşlığına öz töhfəsini verəcəyi əminliyi vurğulanıb.\nReallaşdırılan islahatlar nəticəsində ölkə iqtisadiyyatında müşahidə olunan müsbət trendlər fonunda cari ilin 9 ayında 5 milyard 298 milyon manat həcmində proqnoza qarşı 5 milyard 306 milyon manat vergi toplanılıb, proqnoza 100,2 faiz əməl olunub. Ödənilən vergilərin 65,8 faizi qeyri-neft sektorunun payına düşüb.\nİclasda nəqliyyat, rabitə və informasiya-kommunikasiya texnologiyaları sahəsində əldə edilən uğurlar barədə də ətraflı danışılıb. Bildirilib ki, hazırda respublikada telekommunikasiya sahəsində yeni texnologiyaların tətbiqi, xidmət şəbəkəsinin müasir standartlara uyğunlaşdırılması və yeni xidmətlərin göstərilməsi üzrə müvafiq işlər aparılır. Bu istiqamətdə regionların telekommunikasiya şəbəkəsində yeni texnologiyaların tətbiqi üzrə Şimal, Qərb və Cənub istiqamətlərində irimiqyaslı layihənin icrasına başlanılıb. Layihə çərçivəsində quraşdırılacaq yeni stansiyalar bir milyon istifadəçini müasir telekommunikasiya xidmətləri ilə təmin edəcək.\nİclasda dövlətimizin ən çox diqqət yetirdiyi sahələrdən birinin-xalçaçılığın inkişafı istiqamətində həyata keçirilən tədbirlər barədə də ətraflı bəhs edilib. Bildirilib ki, ölkə rəhbərinin 2016-cı il 5 may tarixli sərəncamı ilə yaradılan “Azərxalça” Açıq Səhmdar Cəmiyyəti tərəfindən 2016-2017-ci illərdə Füzuli, Ağdam, Şəmkir, Tovuz, Ağstafa, Qazax, İsmayıllı, Qəbələ, Quba və Xaçmaz rayonlarında filiallar yaradıb. Bu filialların hər birində 150 nəfər toxucunun, 14 nəfər inzibati-təsərrüfat işçisinin çalışması üçün müasir iş şəraiti yaradılıb, Azərbaycanda istehsal edilmiş 43 dəzgah quraşdırılıb və hazırda milli və orijinal çeşnilər əsasında xalçalar toxunur.\nAzərbaycan Prezidenti İlham Əliyev iclasda söylədiyi yekun nitqində deyib: “İlin sonuna üç aydan az vaxt qalır. Əminəm ki, biz ilin sonuna qədər nəzərdə tutduğumuz bütün işləri görəcəyik, o cümlədən Dövlət İnvestisiya Proqramı tam icra ediləcəkdir. Mənə bu yaxınlarda məruzə edildi, Dövlət İnvestisiya Proqramının icrası ilə bağlı vəziyyət yaxşıdır. Cədvəl üzrə nəzərdə tutulmuş bütün layihələr icra edilir.\nBir neçə ay bundan əvvəl biz büdcəyə dəyişiklik etdik. Çünki əlavə vəsait daxil edildi. Hesab etdik ki, bu il görülə biləcək işlərin icrası üçün əlavə vəsait ayıraq, o cümlədən sosial məsələlərin həlli üçün. Dürüstləşmə edildi və büdcəmizin həcmi artırıldı. Bu, özlüyündə bir göstəricidir, onu göstərir ki, bizim maliyyə vəziyyətimiz daha da yaxşılaşır. Elə imkanlar yaranıb ki, biz il ərzində büdcəyə dəyişiklik edərək büdcəmizin həcmini artıra bilərik. Dünya miqyasında belə hallara çox da tez-tez rast gəlinmir. Azərbaycan iqtisadiyyatı istənilən dövrdə öz dayanıqlılığını nümayiş etdirir. Hətta bir neçə il bundan əvvəl dünyanı bürümüş maliyyə-iqtisadi böhranının ikinci dalğası dövründə də Azərbaycan iqtisadiyyatı dayanıqlılığını təmin etmişdir”.\nDövlətimizin başçısı daha sonra vergi və gömrük orqanlarında şəffaflığın tam təmin olunması, struktur islahatlarının bundan sonra da davam etdirilməsi, investisiya siyasətinin diqqət mərkəzində saxlanılması, aqrar sektorun, sahibkarlığın inkişafı istiqamətində mühüm layihələrin reallaşdırılması, “ASAN xidmət”, “ABAD” - “Ailə Biznesinə Asan Dəstək”, “DOST”-Dayanıqlı və Operativ Sosial Təminat mərkəzlərinin fəaliyyətlərinin daha da genişləndirilməsi, eyni zamanda, şəhid ailələri, Qarabağ müharibəsi əlilləri üçün sosial şəraitin daha da yaxşılaşdırılması ilə bağlı müvafiq qurumlara tövsiyə və tapşırıqlarını verib.\n11 Oktyabr 2018 01:40 - XƏBƏRLƏR


Baş Prokuror: Ermənistanın hərbi-siyasi rəhbərliyinin məsuliyyətə cəlb olunması vaxtı çox da uzaqda deyil - AZƏRTAC – Azərbaycan Dövlət İnformasiya Agentliyi\nBərdə və Tərtər şəhərində törədilmiş cinayətləri diplomatik korpusun nümayəndələri, rəhbərləri, beynəlxalq və yeli KİV-lərin təmsilçiləri ilə birlikdə öz gözlərinizlə gördünüz. Bunlar hamısı faktdır. Prokurorluq orqanları olaraq bizim əsas missiyamız bu faktları, cinayət hadisələrini sənədləşdirmək və prosessual qaydada sübutları toplamaqdandır. Biz hazırda bununla məşğul oluruq.\nAZƏRTAC xəbər verir ki, bunu Azərbaycanın Baş prokuroru Kamran Əliyev deyib.\nKamran Əliyev bildirib ki, Baş Prokurorluğun istintaq-əməliyyat qrupu oktyabrın 28-dən hadisə yerində işləyir. Dünən törədilmiş bu vəhşi cinayət nəticəsində qadınlar, yaşlı şəxslər də daxil olmaqla 21 nəfər ölüb, 70-ə yaxın şəxs yaralanıb. Onların arasında ağır yaralılar da var. Mülki infrastruktura çox ciddi ziyan dəyib. Bütün bu faktlarla bağlı istintaq hərəkətləri həyata keçirilir. Ondan bir gün əvvəl - oktyabrın 27-də Qarayusifli kəndində də yenə belə bir cinayət hadisəsi baş verib. Nəticədə beş nəfər, o cümlədən yeddi yaşlı qız həlak olub, çoxlu sayda yaralananlar olub.\n“Müşahidələr bu cinayətlərin hamısının bir mərkəzdən törədildiyini göstərir. Sentyabrın 27-dən bu günədək prokurorluq orqanları tərəfindən 45 cinayət işi başlanıb. Raket zərbələrinin atılması nəticəsində müxtəlif ölüm faktları ilə bağlı 45 cinayət işi başlanıb. Hər bir iş üzrə istintaq-əməliyyat qrupları işləyir. Bu, Azərbaycanın cənubundan şimalına qədər bütün cəbhəboyu rayonlarda, hətta oradan xeyli kənarda olan faktlarla, Gəncədə raket zərbələri ilə və digər faktlarla bağlıdır. Bunların hamısının istintaqı hazırda ayrılıqda aparılır. Bunlar hamısı bir izahda birləşdirilməlidir. Çünki bunlar vahid mərkəzdən idarə olunur. Dinc əhaliyə, mülki əhaliyə qarşı törədilən, mülki infrastrukturun dağıdılması kimi müharibə cinayətləri barədə tapşırıqlar Ermənistanın hərbi-siyasi rəhbərliyindən verilir. Bununla bağlı bizdə kifayət qədər sübutlar var və bunları açıqlayacağıq. Mən bir daha sizləri əmin etmək istəyirəm ki, belə cinayəti törədənlərin məsuliyyətdən kənarda qalması tarixdə olmayıb. Ermənistanın hərbi-siyasi rəhbərliyinin də məsuliyyətə cəlb edilməsi vaxtı çox uzaqda deyil”, - deyə Baş prokuror Kamran Əliyev deyib.\nAZERTAG.AZ :Baş Prokuror: Ermənistanın hərbi-siyasi rəhbərliyinin məsuliyyətə cəlb olunması vaxtı çox da uzaqda deyil\nBələdiyyə idarəetməsinin təkmilləşdirilməsi işində qadınların fəal iştirakı təmin olunur\nPrezident İlham Əliyev: Laçın dəhlizi üzrə yeni hərəkət marşrutunun inşası planı müəyyən ediləcək\nBir şəxslə, eyni zamanda, əmək və xidmət müqaviləsi bağlamaq mümkündür?\nMərkəzi Bank: Bugünkü valyuta hərracında tələb 63,8 milyon dollar olub\nƏhmədiyyə Cəbrayılovun 100 illik yubileyinə həsr olunan onlayn görüş keçirilib\n“Tamamlandın Vətənim!” adlı videoslayd hazırlanıb\nGürcüstanın dövlət büdcəsində Azərbaycan mədəniyyət ocaqları üçün nəzərdə tutulan vəsaitin məbləği artırılıb\nXalqımız Laçının işğaldan azad olunmasının sevincini yaşayır-FOTOSESSİYA\n“Naxçıvan” Universitetində keçirilən elmi-praktik konfransda ölkəmizdə bank sektorunun problemləri müzakirə olunub\nGürcüstanda sənaye məhsullarının qiymətləri artıb\nİshaq Cahangiri: İran Qarabağın bərpasında iştirak etməyə hazırdır\nYanvar-oktyabr aylarında Gürcüstan iqtisadiyyatı 5,1 faiz azalıb\nPrezident İlham Əliyev: Ölkəmiz üçün yeni quruculuq dövrü, inkişaf dövrü, azad edilmiş ərazilərimizin bərpası dövrü başlayır\nBir milyarddan çox insan “5G” şəbəkələrinin əhatə zonasında yaşayacaq\n“Xurmalar saralanda” filmi Bərdədə erməni terroru nəticəsində həlak olan 21 insanın həyatından bəhs edir\n[14:52] RƏSMİ SƏNƏDLƏR\nBir qrup hərbi qulluqçunun səfərbərlik üzrə hərbi xidmətdən tərxis edilməsi haqqında\nQarabağ qazisi: Laçınımız da özümüzə qaytarıldı\nYeddiqat dünya çempionu Luis Hamilton koronavirusa yoluxub\nBakı Dövlət Universitetinin tələbələri “Coğrafi imla” beynəlxalq aksiyasında iştirak ediblər


Selülitə qarşı ev şəraitində maska » Qadin.Net ~ İlk milli qadın portalı\nQadınların ən "qorxulu yuxu"larından biri selülitdir. Bunun bir çox səbəbi ola bilər. Təbii ki qidaların da selülit yaranmasına təsir edir. Ancaq xaricdən qulluq selülitin azalmasına təsir edə bilir. ANS PRESS sizə ev şəraitində hazırlana bilən maska təqdim edir.\nYarım stəkan təzə qəhvə\n2-3 yemık qaşığı zeytunyağı\n2 çay qaşığı E vitamini\n1. Maskanın tətbiqindən əvvəl duş alın. Beləcə maskanı rahatca qəbul etmək üçün dəriniz açılmış olar.\n2. Bütün maddələri orta boy bir kasada yaxşıca qarışana qədər qarışdırın.\n3. Əllərinizlə selülitli bölgəyə maskanı tətbiq edin.\n4. 5 dəqiqə boyunca fırçayla, fırça yoxsa əllə dayanmadan dərini fırçalayın.\n5. Maskanı tətbiq etdikdən sonra selülitli bölgəni sarın. (streç kağızla)\n6. 10 dəqiqə belə sarılı qaldıqdan sonra streç kağızı çıxarın və bölgəni durulayın, lakin sabun istifadə etməyin.\n7. Nəmləndirici tətbiq edin.\n8. Bu tətbiqi həftədə 1 dəfə istifadə edərək qısa müddətdə selülitlərinizdən xilas ola bilərsiniz.\nBele bir problemim yoxdur sukur..Amma yenede tesekkurler...\nMaraqli xeberdi Tesekkurler!


İllərə görə xarakterimiz » Qadınla.Com - Qadınlar Birİncidir!\n» Qadın - At öz ərinə bədbəxtlik gətirir və dalaşqan xasiyyetin sahibi olur. Əsas qorxulu qadın at Odlu at ilində (1966) dünyaya gələn qadınlardır. Bunlara baxmayaraq At tanınmış, şən, çox danışan, cazibədardır. O pullarla ağıllı davranır, qənaətcildir, gozəl evdar qadındır. Onun ağlı insanları öz fikirlərini deməmişdən çox-çox qabaq valeh edir, bu da onlara insanlarla davranişda üstünlük gətirir. At müdrikdir, istedadlidir, hər şeyi öz əlləri ile etməyi xoşlayır. At sevgiyə görə hər şeyi kənara atıb, ətrafdakılara fikir veməyə də bilər. Bunun ucbatından da çox vaxt o sevgi məsələlərində uğursuzluqla üzləşir. At dözümsüzdür, gündəlik işlər onun üçün maraqsızdır. Sevdiyi şeylər mənzərə, teatr, opera, konsertlər, toplantılar, çoxlu adam olan yerlər. Atin yaxşı ailə həyatı Pələng, It, Qoyunla; pis ailə heyatı - Öküz, lap pis - Siçanladır.»Donuz»1923, 1935, 1947, 1959, 1971, 1983, 1995 , 2007,2019» Donuz ilində anadan olanlar çox tərs olurlar. Öz böyük dözümlülüyü ilə Donuz heç vaxt öz yolundan dönmür. Onun çox az dostları olur, buna baxmayaraq donuz həmişə öz dostlarının qədrini bilir. Onlar çox qapalı, nadir hallarda danışandırlar. Meymun kimi, donuz da intellektualdir, onun elmə qarşı böyük meyli var. Donuzlar özündən tez çıixan, amam dava-dalaşla arası olmayan insanlardır.O sevdiyi insanlara bağli ve mehribandir. Donuz öz ömrünü Dovşan ve ya Qoyunla bağlamağı məsləhətdir. Pis ailə - Meymunla, lap pis - Ilanladır.Dovşan1927, 1939, 1951, 1963, 1975, 1987, 1999, 2011Dovşanların gözəl danışıq qabiliyyətləri var, istedadlı və təmizlikseverdirler, ciddi, dözümlü, xoşməramlı və gözəl seçim qabiliyyətinə malikdir. Dovşan ətraf mühiti sevir ətraf mühitdəkilər de onu. Onun həmişə bəxti gətirir, bir azca qeybət qırmagəı xoşlayır. O sevdiyi insanlara hemişə bağlıdir. Dovşan özündən heç də tez çıxmır. İşlərində uğur qazanandır. Dovşan melonxolikdir, o ürəyi yumşaqdır. Dovşan yaxşı tutduğu adamlar Qoyunlar, Donuzlar ve Itlərdir. Pis ailə Əjdaha ilə, lap pis ise Siçan ve Xoruzladır.»Əjdaha»1928, 1940, 1952, 1964, 1976, 1988, 2000, 2012» Əjdaha işarəsi altında anadan olanlar zəhmətkeşdirlər və hemişə işdə və təhsildə uğur qazanırlar.Əjdahalar mülayim və dözümlüdürlər, lakin kəskin xarakterə malikdirlər və çox vaxt öz ərlərinin üstündə hakimlik edirlər. Onlar tərsdirlər. Əjdaha iradəlidir və geniş ürəyə malikdir. Onun hörmətini həmişə saxlayırlar. O həmşə öz işinə həvəslə yanaşır. Ejdaha ikiüzlülük ve diplomatiya üçün yaranmayıb, bütün hərəkətlərində səmimidir. Kişi-Əjdahalar xoşbəxt adamlar sayılır. Əjdahanın uğurlu ailə həyatı Siçanla, Ilanla, Meymunla, Xoruzla, uğursuz Öküzlə, Əjdaha ilə, lap uğursuz isə Itlərdir.»İlan»1929, 1941, 1953, 1965, 1977, 1989, 2001, 2013 » Ilan - gözəllik, müdriklik və incəsənət nümunəsidir. Güclü işçi qabiliyyətinə malikdir, lakin kinlidir. Ilan - ağıllı varlıqdır, heç nədən heç kimə xələl yetirməz. Ilan ilində anadan olmuş insanlar ağıllı, soyuqqanıi və dözümlü olurlar. Ilan öz müdrikliyinə, uzaqgörənliyinə və hökmünə görə həmişə seçilib. Bəxti çox şeydə gətirir. Ilan başqalarının fikirlərinə inanmır, buna görə də öz intuitsiyasına arxalanaraq hər şeyi özü həll etməyi üstün tutur.Ilanın Öküz, Xoruz, Əjdaha ilə gözəl ailə heyatı olur,Siçan, It və Dovşan ona yaraşırlar; uğursuz ailə həyatı meymunla, bəbəxt ailə həyatı isə Pələng və donuzladır. Qadinlar - zərif, mərd, asılı olmayan olurlar.»İt»1922, 1034, 1946, 1958, 1970, 1982, 1994, 2006, 2018 » Itlər - bu sadiqlik vəfalılğa nişandır,onlar uşaqların tərbiyəsinə qarşı çox diqqətcildirlər. It ilində doğulan insanlar sağlamfikirlidirlər. Müvəffəqiyyət qazanmaq üçün onlara kimsə kömək və qayğı göstərməlidir. Gözəl xasiyyətləri olduğu üçün onların çoxlu dostu olur. It ilində doğulan adamlar həmişə ədalətin müdafiəçhisi olublar.Itlər sənayedə çox yaxşı başçı, həmkarlar ittifaqında aktiv xadim, tərbiyəçi ola bilerler. Itlər Atlar Dovşanlar ve Pələnglərlə xoşbəxt ola bilərlər. Xoruz ve öküz nigahı uğursuzdur. Ən uğursuzu isə əjdaha və qoyunladır.»Meymun»1920, 1932, 1944, 1956, 1968, 1980, 1992, 2004, 2016 » Meymunlar təbiətcən çox fədakardırlar. Meymun ilində doğulanlar tamahkarlığa ehtiraslıdırlar. Ağıllı, böyük işlərdən tutmaq bacarığı, hər bir ağıl və bacarıq tələb edən sahələrdə bacarıqlıdırlar. Meymunlar çox mehribandırlar Meymunlar çox hesablayır, həmişə ətrafda baş verənlərdən xəbərdardır. Onların çox gözəl yaddaşları var, asanlıqla gördüyü, eşitdiyi ,oxuduğu şeyi detalları ilə deyə bilər. Kişi-qadın müunasibətləri uğursuz formalaşır.Meymunlar Əjdaha ve Siçanla yaxşı ittifaqda ola bilər,uğursuz nigah ise Ilanla ve Donuzladır. Ən uğursuz nigah ise Pələnglədir.»Öküz»1925, 1937, 1949, 1961, 1973, 1985, 1997, 2009, 1021 » Inək gücü və zəhmətsevərliyi təmsil edir. Bu ildə anadan olmuşlar az danışırlar, böyük səbrə malikdirlər, digərlərini səmimiliyə çağıra bilirlər.O, kinli ve tündxasiyyətdir. Onun kin saxlamağı dəhşətlidir. Özünə qapalı adam olsa da hərdən gözəl natiqlik də edə bilir. Əldən zirək olduğu üçün evi həmişə gözəl qurulmuş olur. Normal ailə həyatı Xoruz ve ya Siçanla ola bilər. It ve ya Atla uğursuz, Qoyunla pis aile hayatıi olur.»Pələng1926, 1938, 1950, 1962, 1974, 1986, 1998, 2010 » Pələng ilində anadan olanlar çox həssas, əyləncə axtarışında olan, səxavətli, bəzi vaxtlarda əsəbidirlər. Onlara qarşı çox böyük hörmət var, lakin həmişə təcili qərar qəbul edirler. Bir az eqoist ve mərddirler. Yaponiyada Pələng ilini uşaq doğulması üçün əlverişli il hesab edirlər, xüsusilə de oğlan uşağının. Pələng Yerin gücünü ifadə edir. Yaxşı ittifaq Atla ve Əjdaha illəridir. Ən pis nigah ise Öküz, Ilan və Meymunladır.»Qoyun»1931, 1943, 1955, 1967, 1979, 1991, 2003, 2015 » Qoyun ilində doğulmuş insanlar sakit, sadə,xoşrəftarlı, zəhmətsevər insanlardır. Qoyunlar zövqlə artistlik edə bilirlər, təbiətcə ehtiraslıdırlar. Onlar sənətkarlıq istedadına malikdirlər. Lakin, onlar bədbin, narahat,utancaqdırlar.Bunlarala yanaşı onlar özlərini sevdirə bilirlər, heç bir maddi çətinlik çəkmirlər.Çox vaxt din adamları olurlar. Həvəslə ve təmənnasız her şeyi daha zavallı insanlarla bölüşürlər. Qoyunların yaxşı nigahı Dovşan,Donuz ve Atladır.Uğursuz nigah isə Siçanla, xüsusilədə öküz və itlədir.»Siçan»1924, 1936, 1948, 1960, 1972, 1984, 1996, 2008, 2020» Siçanlar böyük həyati bir güc ifadə edirlər. Ilk baxışdan onlar çox sakit,ağır ve şən görsənirlər.Lakin bu sakitliyin arxasında əsəbilik və narahatlıq gizlənir.Siçanlar çox qapalı adamlardır. Onlar pulları yalnız özlərinə xərcləmək, və heçnədə özlərini heçnədən mehrum etmirlər. Uğurlu nigahları Meymunlarla, Əjdahalarla və Öküzlərlədir. Bir az uğursuzu Itlərlə, Donuzlarla və ya Ilanlarladır. Onlar Atlardan uzaq gəzməlidirlər və ən pisi isə, Siçan kişi Alovlu Atla evləndikdə olur, bu isə 60 ildə bir dəfə olur).»Xoruz»1921, 1933, 1945, 1957, 1969, 1981, 1993, 2005, 2017 » Xoruz ilində doğulan adamlar zəhmətseverlikləri ilə,üzüyola xassiyətləri ilə ve qapalı ev həyatları ilə seçilirlər. Xoruzlar həmişə öz işləri ilə məşğuldurlar.Xoruzar fikirləşirlər ki, onlar həmişə düzdürlər Onlar heç kimə inanmırlar və həmişə özlərinə güvənirlər.Hərdən bir elə fikir yaranır ki, onlar ciddi işlər görməyə qabiliyyətləri var ancaq bu belə deyil.Onalr qazandıqları hər şeyi xərcləyirlər və müflisləşə bilerler.Onalr nə fikirləşirlərsəo nu da deyirlər. Lakin, bu başqalarının hisslərinə biganəlikdən irəli gəlir. Xoruzlar Öküzlərlə, Ilanlarla ve Əjdahalarla xoşbəxt ola bilərlər. Uğursuz nigahları isə Siçan, Xoruz və Itlərlədir. Ən uğursuzu isə Dovşanladır. loading... 0


Xalqımız anti-Azərbaycan qüvvələrin əsl niyyətinin nə olduğunu çox gözəl bilir » QƏRBİNFO.az - xəbər portalı\nXalqımız anti-Azərbaycan qüvvələrin əsl niyyətinin nə olduğunu çox gözəl bilir\n“Keçən il Böyük Britaniyanın “Çelsi” komandası Azərbaycanın “Qarabağ” komandası ilə yarışarkən oradan gələn turistlər də deyiblər ki, Bakı şəhəri çox təhlükəsiz şəhərdir. İndi bəs nə baş verdi? Azərbaycana vizanın alınmasını çox mürəkkəb olmasından bəhs edirlər. Bu məsələ Azərbaycan Prezidenti İlham Əliyevin birbaşa nəzarətində olan məsələdir. Azərbaycanda “ASAN Viza” tətbiq edilir. Dünyada Azərbaycan qədər viza almanın sadə olduğu ikinci bir ölkə tapmaq çətindir.\nHər kəsə gün kimi aydın məsələdir ki, əslində onların güddükləri mətləb tamamilə başqadır. Bu qüvvələr, anti-Azərbaycan siyasi dairələr ona görə narahatdırlar və şər-böhtan kampaniyasına ona görə başlayıblar ki, onlar Azərbaycanda sabitliyin daha da möhkəmləndiyini, təhlükəsiz mühitin daha da gücləndiyini görürlər. Bunun əsasında inkişaf baş verir. Azərbaycanın dünyaya multikulturalizm dəyərlərini ixrac edir. Amma onlar bunun əvəzində islamofobiyanı, ksenofobiyanı, irqçilik nəzəriyyələrini ifraz edirlər. Bu baxımdan, qlobal barışığın və sülhün təminatı üçün Azərbaycan öz multikulturalizmi ilə birgəyaşayışı təbliğ edir, amma onlar qlobal xaos, müsəlman dünyasında qarşıdurma yaratmaq naminə islamofob düşüncələri dünyaya yayırlar. Bu səbəbdən Azərbaycan növbəti dəfə hədəf seçilib. Amma onlar yanılırlar. Çünki Azərbaycan xalqı müdrik xalqdır. Xalqımız çox gözəl dərk edir ki, bu qüvvələrin əsl niyyəti nədir. Xalqımız həmin bu qüvvələrin əsl niyyətinin Azərbaycandakı sabitliyi pozmaq, təhlükəsizlik mühitini dağıtmaq olduğunu çox gözəl bilir. Azərbaycan xalqı bilir ki, bu sabitliyin, təhlükəsizliyin qarantı xalq-hakimiyyət birliyidir. Xalq-hakimiyyət birliyi olan yerdə heç bir halda sabitlik pozula bilməz, təhlükəsizlik mühiti dağıla bilməz. Onlar bunu çox gözəl dərk edirlər. Ona görə də anti-Azərbaycan beynəlxalq siyasi dairələr bu vəziyyətlə barışmaq istəmirlər, onların yuxusuna haram qatılır. Onlar belə olan vəziyyətdə yenidən ənənəvi şər-böhtan, uydurma kampaniyasını yaymağa başlayırlar. Reallıq bundan ibarətdir. Lakin bir daha qeyd etmək lazımdır ki, onlar ünvanı səhv salıblar. Belə eksperimentləri başqa ölkələrdə həyata keçirsinlər. Azərbaycanda belə eksperimentlərin keçirilməsi üçün heç bir şərait yoxdur. Qoy, bunu beynəlxalq anti-Azərbaycan siyasi dairələr də bilsin. Qoy, bunu onların əlaltı alətlərinə çevrilmiş antimilli ünsürlər də bilsin və qulaqlarına sırğa etsinlər”, - deyə deputat diqqətə çatdırıb. Qərbinfo.az


Amansız polis: bəzi ölkələrdə etirazçılarla daha sərt davranırlar » Reyting.az\nAmansız polis: bəzi ölkələrdə etirazçılarla daha sərt davranırlar - Fotolar\nTarix: 21-10-2019 18:30 | Bölmə: Slayd\nÜçüncü dünya ölkələrində baş verən razılaşdırılmamış etiraz aksiyalarını sərt şəkildə tənqid edən Qərbi Avropa dövlətləri nədənsə öz ölkələrində bu tipli aksiyalar zamanı etirazçılara divan tutulması, müvafiq cəza tədbirlərinin görülməsiylə bağlı məsələlər haqqında danışmağa bir o qədər də həvəs göstərmir, susmağa üstünlük verirlər. Ancaq bütün dünya Avropanın demokratik sayılan ölklərində qanundankənar aksiya keçirənlərin sərt şəkildə cəzalandırıldığını görür, onlarla bağlı çəkilmiş çoxsaylı süjetləri daim izləyir, mətbuat materallarını oxuyur.\nİtaliyada 10 nəfərdən artıq etirazçının toplaşdığı razılaşdırılmamış yığıncaqlar “xalqın arzuolunmaz toplaşması” hesab olunur, qanunda bu aksiyaların istənilən iştirakçısı üçün bir ilə qədər həbs nəzərdə tutulur. Üzərində silah olan mitinqçilərə verilən cəzaların müddəti isə 6 aydan başlayır.\nMitinqlər iğtişaşa çevriləndə, iştirakçılar "dövlət rəmzlərini təhqir etməyə başlayanda, ölkə rəhbərliyini ələ salanda“, yaxud mitinq „dövlətin nüfuzuna xələl gətirən“ yürüş xarakteri alanda, „ictimai asayişi təhlükəyə məruz qoyanda, yaxud ölkə əhalisinə ziyan vuranda“ polislər üç dəfə xəbərdarlıq etdikdən sonra nümayişçilər dağılışmadıqda güc tətbiq etmək hüququna malikdirlər (18 iyun 1931-ci il tarixli, 773 saylı „Kral Dekretinin“ 20-21-ci maddələri). Bundan başqa, Dekretin 24-cü maddəsinə əsasən, polisin tələbinə tabe olmaq istəməyən şəxslər 1 aydan 1 ilədək azadlıqdan məhrum edilir, yaxud 30 avrodan 413 avroya qədər cərimə ödəyirlər.\nSon dəfə Occupy Wall Street beynəlxalq hərəkatının təsiri ilə 2011-ci il oktyabrın 15-də minlərlə italyan gənc hakimiyyətlə razılaşdırılmadığı halda küçələrə axışaraq, kütləvi iğtişaşlar törətmiş, təxribatçı „blek-blokerlərin“ təhriki ilə kopüşonlar və ağ maskalar altında gizlənərək hüquq-mühafizə orqanları ilə sərt toqquşmalara girmişdilər.\nO zaman aksiyanın üç iştirakçısı uzunmüddətli həbs cəzası almışdı. Bu hadisədən sonra italyan gəncləri öz şəxsi mənfəətlərini güdən radikalların günahı ucbatından cəza çəkmək istəməyərək, razılaşdırılmamış mitinqlərə həvəs göstərmir, etiraz xaririnə etiraz etmək istəmirlər.\nHətta ABŞ prezidenti Donald Trampın bu yaxınlarda İtaliyaya etdiyi səfər belə, gənc italyanları spontan etiraz aksiyaları keçirməyə ilhamlandırmadı. Çünki hakimiyyət okeanın o tayından gəlmiş qonağın səfəri ərəfəsində bütün mitinq və nümayişləri rəsmi olaraq qadağan etdi.\nBöyük ənənələrə malik, gənclərin çoxluq təşkil etdiyi və ilbəil artdığı çoxsaylı mitinq və nümayişlər Fransada da konstitusiyada təsbit olunan qaydalara uyğun olaraq, sərt qanunlara tabe etdirilib.\n1935-ci ildə qəbul olunmuş qanun dəfələrlə dəyişdirilib və ona əlavələr olunub. Qanunda aydın şəkildə yazılır ki, aksiyalar heç bir istisna olmadan polis prefekturasının razılığı əsasında keçirilməli, iştirakçıların sayı, məqsədlər, mitinqin yeri, başlama və bitmə saatı dəqiq göstərilməlidir.\nMəlumatlar yanlış olacağı təqdirdə, təşkilatçılar Cinayət Məcəlləsinin 431-9 maddəsinə əsasən məhkəmə məsuliyyətinə cəlb olunurlar. Günahlar sübuta yetirildiyi halda, 7500 avro məbləğində cərimə, eyni zamanda 6 ayadək həbs cəzası nəzərdə tutulur.\nDeputatlar da öz seçiciləri ilə görüş barədə məlumat verməlidirlər.\nAdətən aksiyanın keçirilmə yeriylə bağlı müşahidə olunan qanunların pozulmasına görə ciddi cəzalar verilir. Keçən ay əsasən solçulardan və anarxistlərdən ibarət və hər cür hakimiyyəti rədd edən bir neçə yüz nümayişçi şəhərin mərkəzinə toplaşaraq, qanunsuz olaraq Bastiliya meydanına doğru hərəkət edəndə, polis onları dərhal dayandırdı, aksiyaçıların nazıyla qətiyyən oynamadan gözyaşardıcı qazdan və dəyənəklərdən istifadə etdi. Onlarla adam həbs olundu və çoxunun işi məhkəmələrə göndərildi.\nOnları nə gözləyir? Yəqin heç kəs qanun pozucularının nazı ilə oynamayacaq. Saxlananlar arasında olan 22 yaşlı gənc oğlan öz tükənməz aqressiv enerjisini polisə müqavimətə sərf etdiyi üçün, qolları burularaq məhkəmə qarşısına çıxarıldı və 6 ay azadlıqdan məhrum edildi.\nRazılaşdırılmamış küçə yürüşlərinə görə iştirakçılara tətbiq olunan sanksiyalar daha sərtdir. Əgər iştirakçılar iki dəfə xəbərdarlıq edildikdən sonra tabe olmazlarsa, polisin onlara güc tətbiq etmək hüququ var və saxlanılanlar 15 min avroya qədər cərimə oluna bilərlər. Yürüşçülərdə silah qismində əşyalar aşkarlanacağı halda cərimələr və cəzalar beş dəfə artırıla bilər.\nFinlandiyada mitinqlər çox nadir hallarda keçirilir, razılaşdırılmamış aksiyalara isə, demək olar ki, rast gəlinmir. Əhali öz rəyini sivil formada, kütləvi aksiyalar haqqında qanuna müvafiq olaraq ifadə etməyə alışıb. Fin qanununda yazılır ki, hakimiyyətlə razılaşdırılmamış yığıncaqlara görə 3 min avrodan 15 avroya qədər cərimə, bir neçə sutkadan 3 ilədək həbs cəzası nəzərdə tutulur.\nİsveçdə razılaşdırılmamış mitinqlərin iştirakçıları daha sərt cəzalandırılır. İsveç qanunvericiliyinə görə təşkilatçıları 4 ilədək həbs gözləyir. İstənilən etiraz aksiyasında üzünü maska ilə gizlədənlər isə 6 ay azadlıqdan məhrum edilir.\nTəqdim etdiyimiz amansızlıqlar Avropa ölkələrində keçirilən aksiyalar zamanı görüntülənib:


Yuxusuzluq yaxud insomnia...\nYerleşdirdi: *_*M_O_N_I_K_A*_*(10.01.2013 / 12:56)\nOxunmuş: 7910 | | Like: 1\nYaşlı insanların 30 faizi pis yatır\n«Yuxu dərmanı qəbul edib, uzanmışam. Gah sağ böyrü, gah da sol böyrü üstə dönərək, «yat» deyə özümə əmr edirəm. Heç nə alınmır. Bir saat uzandıqdan sonra mətbəxə keçib, daha bir həb içirəm. Puşkinin şerlərini oxuyaraq, yuxuya gedəcəyimi gözləyirəm. Ən nəhayət, yatıram. Yuxumda Puşkini görürəm. Mən onun ardınca qaçaraq, qışqırıram: «Siz mənim ən çox sevdiyim şairsiniz». О isə cavabında üzünü mənə tutub deyir: «A qoca kaftar, heç bilirsən məni necə təngə gətirmisən!».\nHəkimlər ya həyat yoldaşı ilə, ya da iş yerində baş verən mübahisədən bir gün sonrakı gecə yuxusuz qalan insanın durumunda qorxulu heç nə görmürlər. Bütün bunlardan savayı, bəzən toy və digər xoşbəxt hadisələr ərəfəsində də yuxusuzluq müşahidə olunur. Lakin hər gecə, yaxud bir gecədən bir istirahət etmək mümkün olmadıqda, bu hal, daimi yuxusuzluq hesab olunur.\nBəzən bu cür yuxusuzluğa fəal həyat tərzi nəticəsində tez-tez rast gəlinir. Yorğun orqanizm gecələr yatmağın əvəzinə yenə də yüksək tempdə işləməkdə davam edir və yuxusuzluq yaranır.\nBu, yalnız fərdi xüsusiyyətlərdən asılıdır. Orta hesabla insan üçün 7-9 saatlıq yuxu kifayət etdiyi halda, 4-5 saatlıq yuxu ilə kifayətlənən unikal şəxsiyyətlərə də rast gəlmək mümkündür. Yuxunuzun kifayət qədər olub-olmamasını bilmək üçün növbəti suallara cavab vermək gərəkdir:\na) siz iş günlərindən fərqli olaraq istirahət günü daha çox yatırsınız?\nb) günorta və axşam saatlarında mütəmadi olaraq yuxusuzluq hiss edib, bəzən isə oturduğunuz yerdə yatırsınız?\nc) siz yatağa uzandığınız andan 5 dəqiqə sonra dərhal yuxuya gedirsiniz?\nHər üç suala mənfi cavab verdiyiniz halda, bu, istirahətinizin qaydasında olduğuna işarə edir. Qoy Sizi sonuncu sual çaşdırmasın: normal istirahət edən insanlara, yuxuya getmək üçün, 15-20 dəqiqə kifayət edir.\n- yuxusuzluq daha çox yaddaşa təsir göstərir. insan beynində toplama məntəqəsi deyilən bir şöbə vardır. O, görünən və eşidilən informasiyam toplayır. Beyin kifayət qədər yuxu almadıqda, bu şöbəyə daxil olmaq mümkünsüz şəkil alır. Bu şöbədə toplanan informasiyaya bir neçə gün müraciət etmədikdə, o, tamamilə silinir;\n- aclıq hissi yatmağa mane olduqda, müəyyən məhsullar ilə qidalanmaq gərəkdir. Bir qisim insanların yatmasına banan, şirə və peçenye, digərlərinə isə isti süd, yumurta, qoz və hind quşunun kababı kömək edir. Hər iki variantdan istifadə edərək, özünüzə yarayan variantı tapın;\n- həkimin göstərişi olmadan yuxu dərmanını qəbul etmək səhv hərəkətdir; qeyri-peşəkar, naşı insanlar adətən psixiatriya sahəsində, epilepsiyanın, psixoloji və patoloji zəhlə tökmək hallarının müalicəsi üçün tətbiq edilən dərman vasitələrini məsləhət görürlər.\nDaimi yuxusuzluq zamanı yuxu dərmanlarından istifadəyə tələbat artır. Lakin bu cür vasitələrin mütəmadi tətbiqi depressiya, artrit, nevroloji pozuntular kimi ciddi xəstəliklərin yaranmasına səbəb ola bilər. Yuxu məhz bu cür xəstəliklər nəticəsində pozulduqda isə, onu yaradan xəstəliklərin təcili müalicəsinə başlamaq gərəkdir.\nYuxusuzluğun dərman vasitəsi qəbul etmədən aradan qaldırılması\nİlk növbədə, yuxunun optimal davamiyyətini aydınlaşdırmaq lazımdır (yaş artdıqca о azalır). Tam istirahət üçün 6 saat kifayət etdiyi təqdirdə, siz yataqda 8 saat vaxt itirirsinizsə, burada yuxusuzluqdan danışmağa dəyməz. Sadəcə olaraq yatağınıza yarım saat tez uzanın.\nYuxusuzluqdan həqiqətən də əziyyət çəkən insanlara həkimlər bir neçə məqama fikir verməyi tövsiyə edirlər. Əsas məqam - yuxudan durmaqdır. Yuxuya hazırlıq zamanı hərəkətə icazə verildiyi halda, yuxudan durmaq prosedurası ani baş verməlidir. Yorğunluqdan asılı olmayaraq, istirahət gününü də daxil etməklə, hər gün eyni saatda yuxudan durun.\nHeç bir çətinlik olmadan yuxuya getmək üçün gün ərzində fiziki fəallıq nümayiş etdirmək faydalı olardı, bu zaman hovuzda üzmək məcburi deyildir. Bunun üçün təmiz havada 15 dəqiqə idman etmək və yaxud yarım saat gəzmək də (və ya qaçmaq) kifayət edir. Yalnız günorta saatlarında futbol oynamaq və yaxud məşq etmək olar. Ümumiyyətlə, gərəkli işi yatmazdan 3 saat əvvəl icra etmək məqsədəuyğundur. Gümrah qalmaq üçün nanəli və yaxud çobanyastığı ilə dəmlənmiş sakitləşdirici çay içmək də məsləhətdir.\n- yuxu prosedurasında 6 saat əvvəl kofein tərkibli məhsulları yeyib, içməsəniz (şokolad, koka-kola, qəhvə, çay);\n- tütün çəkən insan axşam siqaretindon imtina etsə (hər bir siqaret yuxunu 52 dəqiqə gecikdirir);\n- yuxudan əvvəl spirtli içkidən istifadə etməsəniz (onun köməyi ilə həqiqətən də sərxoş olub yuxuya getmək mümkündür, lakin bu, daha çox istirahətə oxşar olub, tez-tez oyanma halları ilə müşayiət olunacaqdır);\n- günorta saatlarında yatmasanız (hətta 15 dəqiqə yatdığınız halda da, gecə yuxusunu pozmuş olursunuz);\n- yuxudan əvvəl telefon ilə danışmasanız və yaxud televizora baxmasanız (beyin yeni informasiya alaraq, onu «həzm etməyə» başlayır), rahat yata bilərsiniz.\nBu narahatlığı aradan qaldırmaq üçün, əsas şərtlərdən biri. Sizin iradəli olmağınızdır, Siz həmçinin əsəb zəifliyi törədən amillərə qarşı müalicə olunmalısınız. Bir sıra maddələr əsəblərin möhkəmlənməsinə kömək edir. Bu baxımdan armud, yumurta, süd, düyü, lobya, noxud, kartof, kələm, çörək, alma. zeytun yağı, təzə xama, pendir, badam içi çox faydalıdır;\nƏsəbi şəxslərdə adətən yuxusuzluq halları müşahidə edilir. Belələri, ilk növbədə, yuxunun qeydinə qalmalıdırlar. Təsirli müalicə üsulları: açıq havada gəzinti, suda çimmək və müxtəlif əyləncə ilə məşğul olmaq.\nNigarançılıq, təngə gəlmək və s. yorğunluğa və nəticə etibarilə əsəblərin zəifləməsinə səbəb olur. Həddən çox yorğunluq zamanı yuxusuzluq bas verir, qan təzyiqi yuxarı qalxır, ürək zəifləyir. Bu cür adamlar lazımi qədər istirahət etməyə, az işləyib özünü çox yormamağa, yuxu rejimini saxlamağa diqqət yetirməlidir.\nƏsəbi yorğunluq və narahatlıq hallarında bir sıra bitki mənşəli dərmanlar müsbət təsir göstərir. Çobanyastığı gülü yorğunluq, əsəb ağrıları və baş ağrısı üçün faydalıdır. Bunun üçün bir xörək qaşığı quru çobanyastığı gülünü 100 qram qaynanmış suda bir saat dəmə qoyur, sonra onun şirəsini çəkib bir azca şirin edir və içirlər. Onun yağını isə, əsəbdən ağrıyan yerlərə sürtmək məsləhətdir.\nMənbə Qanun jurnalı\nUPD. Kolorado Universitetindən bir qrup alim tərəfindən aparılan araşdırma, yataqda sağa sola dönərək gecəni keçirənlərin, mışıl-mışıl yatanlara nisbətən daha çox kalori itirir. Faktxeber.com-un verdiyi məlumata görə, "Journal of Physiology" jurnalında nümayiş olunan araşdırmaya görə, gecəni yuxusuz keçirən bir nəfərin itirdiyi enerji miqdarı, 8 saat yatarkən itirdiyi enerjidən təxminən 135 kalori çoxdur.\nEksprementdə sağlam olan 7 nəfər könüllü iştirak edib. Araşdırmanın rəhbəri Kennet Vriqtin sözlərinə görə, yuxuda olarkən enerji-kalori yandırmaq imkanı az olur.\nAmma mütəxəssislər yuxusuzluğun arıqlamaq üçün təhlükəli üsul olduğunu bildiriblər.\nUPD. Yuxusuzluq sağlamlıq üçün təhlükəli ola bilər\nDünyada yaşından, cinsindən, milliyyətindən, sağlamlıq vəziyyətindən və ya sosial statusundan asılı olmayaraq ən müxtəlif adamlar yuxusuzluqdan əziyyət çəkir. Hətta tam sağlam və uğurlu adam da bu və ya digər şəkildə yuxusuzluqla qarşılaşa bilər. Bu gün statistikaya görə, dünyanın hər üç sakinindən biri yuxusuzluqdan əziyyət çəkir.\nBöyük Britaniyadan olan alimlər apardıqları tədqiqatlar sayəsində əmin olmuşlar ki, yuxusuzluq insanın nəinki fiziki, həmçinin ruhi sağlamlığına məhvedici təsir göstərir. Yuxusuzluq ciddi ruhi pozğunluqların meydana çıxmasına səbəb olaraq insanın ağlını başından çıxara bilər. Yuxu orqanizmin ahəngdar fəaliyyəti üçün zəruridir. Beyin hüceyrələrinə də istirahət lazımdır. Onların da bütün digər orqanlar qədər istirahətə ehtiyacı vardır. Alimlər qeyd edirlər ki, əgər beyin hüceyrələri kifayət qədər istirahət etmirsə, onlar gec-tez əvvəlki kimi fəaliyyət göstərə bilməyəcəklər. Zərər çəkmiş hüceyrələr əsəb pozğunluqlarına və mərkəzi sinir sisteminin işində problemlərə gətirib çıxaracaqdır.\nBununla əlaqədar insanda yuxusuzluğun ilk təzahürləri müşahidə edilən kimi buna qarşı mübarizə aparmaq lazımdır. Bu ilk təzahürlər yuxuyagetmə çətinliklərindən ibarət ola bilər. Əgər insan bunun öhdəsindən vaxtında gəlməsə, sonradan o, xroniki yorğunluq sindromu, daimi stress, qarmaqarışıq fikirlər və məntiqsiz hərəkətlərlə qarşılaşacaqdır. Bundan başqa, yuxusuzluq immuniteti zəiflədir.\nYuxusu ərşə çəkilənlərə məsləhət\nTamamilə yuxusuz heç vaxt yaşaya bilmərik. Bütün insanlar yuxuya ehtiyac duyurlar. Normal yuxu müddəti sutka ərzində 8 saat olmalıdır. Fərdi olaraq yuxunun müddəti yaşdan, sinir sistemindən və həyat tərzindən asılıdır. Yuxusuzluq tibbi dildə «insomniya» adlanır.\nƏsl insomniyadan o zaman söhbət gedə bilər ki, insan gündəlik həyatda özünü pis hiss etmədən, zəiflikdən, yorğunlundan, tez əsəbiləşməkdən şikayət etsin.\nBəziləri belə hesab edirlər ki, intellektual və yaradıcı insanlar həmişə yuxusuzluqdan əziyyət çəkirlər. Hətta belə bir fikir var ki, yuxusuzluğun qurbanı daha çox qadınlar olurlar.\nMəlumdur ki, yuxusuzluqdan heyvanlar əziyyət çəkmirlər. Deməli, yuxusuzluq müəyyən intellektə sahib insanların xəstəliyidir. Qadınlar gənclik dövrlərində daha çox yuxusuzluğa düçar olurlar. Bu da onların həddən artıq emosional həyatı ilə əlaqədardır. Kişilərdə yuxusuzluq başqa səbəblərdən və daha gec yaşlarında yaranır. Bunlar əsasən karyera və ailə həyatı ilə bağlı problemlərdir. Bununla yanaşı, demək olmaz ki, kişilər daha az emosionaldırlar. Sadəcə, onlar öz problemləri barədə nadir hallarda danışırlar. Bir şey də var ki, 60 yaşından sonra həm qadınların, həm də kişilərin yuxuya olan ehtiyacları 5-6 saata qədər azalır. Bu, ümumi fizioloji prosesdir. Bəziləri isə belə düşünürlər ki, yuxusuzluq hər hansı xəstəliyin göstəricisidir. Əlbəttə ki, yuxusuzluq müxtəlif xəstəliklərlə yanaşı müşahidə oluna bilər. Əgər yatan zaman diskomfort hiss edirsinizsə, hər şeydən əvvəl əsas xəstəliyi - kəskin mədə yarasını, bağırsaqların iltihabını, döş xəstəliklərini müalicə etdirməlisiniz. Yuxusuzluq daha çox nevroz və depressiya zamanı müşahidə olunur. Onlar müalicə olunduqda keçib gedir. Bəzən isə belə olur ki, o özü əsas xəstəlik hesab olunur.\nMəsələn, pasient hipertoniyadan müalicə alır. Bu zaman yuxu pozğunluqlarına fikir vermir. Həkim onda yuxusuzluqdan şübhələnir və ona yuxugətirici preparatlar təyin edir və bundan sonra xəstə özünü daha yaxşı hiss edir, onun təzyiqi aşağı düşür.\nBəzi xəstələr yuxusuzluqdan əziyyət çəkən zaman həkimə müraciət etməkdən qorxurlar. Bunun səbəbi isə odur ki, həkim yuxugətirici dərmanlar təyin edə bilər. O isə buna alışacaq və heç vaxt özü yuxuya getməyəcək. Mütəxəssislər isə söyləyirlər ki, qısamüddətli insomniya bir qayda olaraq stressin əlaməti olaraq meydana çıxır. Belə olan halda psixoterapevtin yardımı müsbət nəticə verə bilər. Əlbəttə ki, stress uzun müddət davam edərsə, yuxusuzluq da xroniki hala keçə bilər. Bu ən çox ağır ailə problemləri, iqtisadi böhranlar zamanı baş verir. Ancaq əksər insanlarda dərhal orqanizmin yardımçı imkanları işə düşür və insan qənaətbəxş olmayan bu vəziyyətə uyğunlaşır.\nQısamüddətli yuxusuzluq zamanı həkim bir-iki gün üçün yuxugətirici təyin edə bilər. Bu zaman vərdiş əmələ gəlmir, yuxusuzluq inkişaf etmir, sağlamlığa heç bir zərər gətirmir. Mütəmadi olaraq yuxugətirici dərman preparatının 3-4 gün ərzində qəbul olunması, həqiqətən də, vərdiş yarada bilər. Lakin bundan yaxa qurtarmaq üçün bir neçə gün kifayətdir. Başqa bir məsələ psixoloji amildir. Əgər insan özü həblərdən əl çəkmək istəmirsə, onu ayırmaq çox çətin məsələdir. Yenə də bu işlə məşğul olan mütəxəssis öz təcrübəsindən bizə bir misal göstərir. Belə ki, onun bir pasienti heç bir səbəb olmadan həftədə 2-3 dəfə yuxusuzluqdan əziyyət çəkir. Ona gündəlik tutmağı, ora hər gün nə vaxt yatdığını, nə vaxt oyandığını, gün ərzində nə baş verdiyini, necə yuxuya getdiyini yazmağı məsləhət görürlər. İki həftə sonra məlum olur ki, yuxusuzluq işdə olan periodik xoşagəlməzliklərlə, narahatlıqlarla əlaqədardır. Ona stress əleyhinə dərman preparatı, o cümlədən yuxugətirici təyin edilir. Bu yuxugətirici sxem üzrə deyil, konkret əsəbilik situasiyalarında qəbul edilir. Bir ay sonra problem tamamilə həll olunur və dərman preparatlarına qarşı heç bir vərdiş əmələ gəlmir.[/color]\nƏzəmətli üçlük: işıq, hava və su\nUzunömürlü və xoşbəxt olmaq üçün


Sumqayıtda dini icmalar üçün seminar-treninq\n29 Avqust 2014 20:45\nDini Qurumlarla İş üzrə Dövlət Komitəsinin (DQİDK) dəstəyi ilə “Fərqlilikləri birləşdirən dəyər - Azərbaycan: müasir çağırışlar və tolerantlıq” mövzusunda silsilə seminar-treninqlər davam edir.\nDQİDK-nın mətbuat xidmətindən Teleqraf.com-a bildiriblər ki, Milli Tolerantlıq Mərkəzinin layihəsi çərçivəsində Azərbaycan dini tolerantlıq ənənələrinin təbliği məqsədilə Sumqayıtda keçirilən növbəti seminar-treninqdə yerli icra hakimiyyəti orqanlarının nümayəndələri, dini icma rəhbərləri və ziyalılar iştirak ediblər.\nMilli Tolerantlıq Mərkəzinin icraçı direktoru Elmin Əliyev Azərbaycandakı dinlərarası münasibətlər, tolerantlıq ənənələri, milli-mənəvi dəyərlərimizin düzgün təbliği, ənənəvi dindarlıq anlayışının və Azərbaycan tolerantlıq modelinin mahiyyəti, müasir dünyada dini dözümlülüyün əhəmiyyəti, habelə dövlətçilik və vətənpərvərlik məfhumları haqqında danışıb. Bildirib ki, qeyd olunan mövzularda müzakirələrin aparıldığı seminar-treninqlərə DQİDK tərəfindən dəstək verilməsi bu sahəyə olan diqqətin nümunəsidir.\nQeyri-ənənəvi, radikal cərəyanların zərərli təsirləri, onlara qarşı mübarizə metodlarından danışan DQİDK-nın şöbə müdiri Niyaz Yaqublu bildirib ki, son vaxtlar xüsusilə Yaxın Şərqdə baş verən proseslərin fonunda Azərbaycanda radikal qrupların fəaliyyətində aktivlik müşahidə olunub. Lakin DQİDK-nın istər maarifləndirmə sahəsində, istərsə də güc strukturları ilə birgə həyata keçirdiyi tədbirlər nəticəsində bu cəhdlərin qarşısı yerindəcə alınıb.\nBu tədbirlərin davam etdiriləcəyini diqqətə çatdıran DQİDK-nın nümayəndəsi onu da əlavə edib ki, ölkəmizdəki tolerant mühitə zərbə vurmağa cəhd edən istənilən qrup və ya şəxslərə qarşı qəti və konkret addımlar atılacaq.\nDigər çıxışlarda da düzgün dini maarifləndirmənin gücləndirilməsi, dini icmaların bu istiqamətdə birgə səylərinin artırılmasının vacibliyi xüsusilə qeyd olunub. Vurğulanıb ki, dünyaya örnək olan biləcək Azərbaycanın tolerantlıq modeli təbliğ edilməli və bu istiqamətdə tədbirlər gücəndirilməlidir.